title: HMS Khedive (D62)

text: Alus osallistui 11. huhtikuuta operaatio Sunfishiin "HMS Emperorin" kanssa. Operaatiossa ilmakuvattiin Port Swettenhamin alue. Alus osallistui 30. huhtikuuta operaatio Draculaan, jossa sen lentokoneet iskivät Rangooniin ja Tenasserimin rannikkoalueelle yhdessä "HMS Emperorin" ja "HMS Stalkerin" koneiden kanssa. Lentotukialuslaivueen komentaja Kontra-amiraali A. W. La T. Bisset siirsi lippunsa risteilijä "HMS Royalistille". Alukselle oli siirretty 1700 laivueesta yksi Walrus-lentovene lentopelastustehtäviin.


title: HMS Khedive (D62)

text: Alus osallistui 10. toukokuuta keisarillisen Japanin laivaston risteilijän "Haguron" etsintään. Sen lentokoneet osallistuivat 18. kesäkuuta operaatio Balsamiin, jossa ilmavalokuvattiin Malayan niemimaan eteläosat sekä iskettiin Sumatran lentotukikohtiin yhdessä "HMS Ameerin" ja "HMS Stalkerin" koneiden kanssa. Alus lähti 10. elokuuta Trincomaleesta Penangiin kuljettaen miehitysjoukkoja.


title: HMS Khedive (D62)

text: Alus osallistui 8. syyskuuta operaatio Zipperiin, jossa kuljetettiin joukkoja ottamaan haltuun Singapore. Alus saapui 10. syyskuuta Singaporeen "HMS Emperorin", "HMS Hunterin" ja "HMS Stalkerin" kanssa. Alus lähti 13. syyskuuta Trincomaleen kautta Durbaniin, jonne se saapui 17. lokakuuta. Alus oli 12. marraskuuta Colombossa, mistä se lähti seuraavana päivänä Britteinsaarille mukanaan 808 laivue.


title: HMS Khedive (D62)

text: 808 laivue siirrettiin 5. joulukuuta maihin lakkautettavaksi. Aluksen varastot tyhjennettiin 8. joulukuuta Clydessä, minkä jälkeen se siirrettiin Rosythin () alaisuuteen. Alus lähti 4. tammikuuta 1946 Halifaxiin Nova Scotiaan, mistä se jatkoi 15. tammikuuta Norfolkiin Virginiaan. Alus palautettiin 26. tammikuuta Yhdysvaltain laivastolle Norfolkin laivastontelakalla ja se myytiin 23. tammikuuta 1947 kauppalaivaksi nimellä "Rempang". Alus nimettiin 1968 uudelleen "Daphneksi" ja se saapui 20. tammikuuta 1976 romutettavaksi Gandriaan.


title: Gustaf Erik Pasch

text: Gustaf Erik Pasch (3. syyskuuta 1788 Norrköpingin Sankt Olai församling, Östergötland – 6. syyskuuta 1862 Klara församling, Tukholman lääni) oli ruotsalainen lääkäri, kemisti ja keksijä.


title: Gustaf Erik Pasch

text: Pasch sai Kuninkaallisen tiedeakatemian professorin arvonimen 1823. Hän onnistui vuonna 1844 valmistamaan tulitikkuja ilman vaarallista fosforia. Pasch oli jo menettänyt patentin keksintöönsä, ja sitä paranteli Johan Edvard Lundström, joka kehitti tulitikkujen valmistuksen käsityöstä teolliseksi toiminnaksi.


title: João Mário

text: João Mário Naval da Costa Eduardo (taiteilijanimeltään "João Mário", s. 19. tammikuuta 1993 Porto) on portugalilainen jalkapalloilija, joka edustaa Serie A:ssa pelaavaa FC Internazionale Milanoa. Pelipaikaltaan oikeajalkainen João Mário on keskikenttäpelaaja. Hän kuuluu myös Portugalin jalkapallomaajoukkueeseen.


title: João Mário

text: João Mário debytoi Sporting CP:n paidassa Primeira Ligassa helmikuussa 2013 CS Marítimoa vastaan. Eurooppa-liigassa hän oli debytoinut jo joulukuussa 2011. Avausmaalinsa Primeira Ligassa João Mário teki lokakuussa 2014 niin ikään Marítimon verkkoon. Mestarien liigassa hän teki debyyttinsä syyskuussa 2014 NK Mariboria vastaan. Vuonna 2015 João Mário voitti Sportingin kanssa niin Portugalin cupin kuin Supertaça Cândido de Oliveiran. Elokuussa 2016 João Mário siirtyi Italian Serie A:han Internazionalen riveihin.


title: João Mário

text: João Mário on edustanut Portugalia kaikissa nuorten maajoukkueissa. Vuonna 2015 hän oli mukana saavuttamassa hopeaa alle 21-vuotiaiden EM-kilpailuista tehden turnauksessa yhden maalin. Portugalin jalkapallomaajoukkueessa João Mário teki debyyttinsä jo lokakuussa 2014 ystävyysottelussa Ranskaa vastaan. Ensimmäisen arvokilpailujen karsintaottelunsa hän pelasi kolme päivää myöhemmin EM-karsintaottelussa Tanskaa vastaan. Ensimmäisen arvokilpailujen lopputurnauksen ottelunsa hän pelasi Islantia vastaan EM-kilpailuissa 2016. Hän pelasi turnauksessa Portugalin kaikissa seitsemässä ottelussa, näistä kuusi avauskokoonpanossa, joukkueen voittaessa Euroopan-mestaruuden.


title: João Mário

text: Myös João Márion isoveli Wilson Eduardo on ammattilaisjalkapalloilija. Hän edustaa Primeira Ligan SC Bragaa.


title: João Mário

text: Seurajoukkuetasolla


title: João Mário

text: Maajoukkuetasolla


title: Suolahti (Lappeenranta)

text: Suolahti on Lappeenrannan kaupunginosa. Se sijaitsee kaupungin pohjoisella alueella Voisalmensaaressa noin neljän kilometrin päässä keskustasta.


title: Suolahti (Lappeenranta)

text: Suolahti on pääasiassa teollisuusaluetta, ja asuntoja siellä on vain yksi. Suolahdessa sijaitsevat Metsä Woodin Lappeenrannan saha (Metsä-Saimaa) ja Lappeenrannan Lämpövoiman Mertaniemen voimalaitos. Sahalle johtaa vanhasta Simola–Lappeenranta-radasta haarautuva raide.


title: Suolahti (Lappeenranta)

text: Suolahti on saanut nimensä sen eteläpuolella olevasta Saimaan lahdesta. Lahden rannalla on Salpalinjan rakennelmia ja Kaislarannan kivikautinen asuinpaikka. Suolahden Mertaniemen edustalta on löydetty ainakin yksi muinainen hylky.


title: Suolahti (Lappeenranta)

text: Kaupunginosaan kuuluu myös muutamia saaria, joista suurin on Muurahaissaari. Kaupunginosaa rajaavat Kuntoilijanpuisto ja Hiekkaniemenpuisto pohjoisessa, Saimaa idässä ja etelässä ja seututie 408 eli Taipalsaarentie lännessä. Suolahden naapurikaupunginosia ovat Kivisalmi, Voisalmi ja Kariniemi.


title: Matt Osborne

text: Matt Osborne (27. heinäkuuta 1957, Charlotte Pohjois-Carolina - 28. kesäkuuta 2013, Plano Texas) oli yhdysvaltalainen showpainija, jonka kehänimet olivat Doink The Clown, Big Bubba, Borne Again, Great Mustapha, Matthew Borne, Reborne Again ja Big Josh.


title: Matt Osborne

text: Osborne kuoli 55-vuotiaana Planossa, Texasissa huumeiden yliannostukseen. Ruumiinavausraportin mukaan yliannostus ei ollut tahallinen. Matt Osborne oli kärsinyt myös sydänsairaudesta, minkä osaltaan katsotaan edesauttaneen menehtymistä.


title: Aliyu Abubakar

text: Aliyu Audu Abubakar (s. 15. kesäkuuta 1996) on nigerialainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan Abubakar on keskuspuolustaja.


title: Aliyu Abubakar

text: Abubakar siirtyi vuonna 2014 kotimaansa Mutunchi Academystä Israelin Ligat ha'Alin FC Ashdodiin. Hän ei kuitenkaan pelannut seuran paidassa yhdessäkään ottelussa. Maaliskuussa 2016 Abubakar teki 1+1-vuotisen sopimuksen Suomen Veikkausliigan Kuopion Palloseuran kanssa. Pelit KuPS:ssa eivät kuitenkaan jatkuneet kauden 2016 jälkeen, vaan Abubakar siirtyi Georgiaan maan pääsarjan FC Dila Goriin, josta hän kauden 2017 jäkeen siirtyi takaisin Suomen Valioliigaan PS Kemin puolustuslijoille. Peliura PS Kemi jäi vain vajaan neljän kuukauden mittaiseksi, sillä hän siirtyi heinäkuun lopulla 2018 Valko-Venäjän pääsarjaan FC Slutskin riveihin.


title: Aliyu Abubakar

text: Abubakar oli vuonna 2013 mukana voittamassa alle 17-vuotiaiden MM-kultaa. Hän pelasi turnauksessa viidessä ottelussa.


title: Aliyu Abubakar

text: Maajoukkuetasolla


title: Zapped

text: Zapped on Disney Channelin elokuva vuodelta 2014. Se kertoo lukiolaistytöstä, joka saa koirille tarkoitetun puhelinsovelluksen avulla myös pojat tottelemaan käskyjään. Televisioelokuva perustuu Leslie Margolisin romaaniin "Boys Are Dogs" (2008).


title: Zapped

text: Elokuva esitettiin ensimmäisen kerran Yhdysvaltojen Disney Channelilla 27. kesäkuuta 2014.


title: Zapped

text: 16-vuotiaan opiskelijan ja lahjakkaan tanssijan Zoeyn (Zendaya) elämä muuttuu äidin mentyä uusiin naimisiin. Hän joutuu vaihtamaan koulua ja muuttamaan saman katon alle kolmen räyhäävän velipuolen, kovaäänisen isän ja tottelemattoman koiran kanssa. Zoey lataa älypuhelimeensa koirankoulutussovelluksen, mutta huomaa, että sovelluksella pystyy kontrolloimaan myös lähistöllä olevia poikia.


title: Manuel Serifo Nhamadjo

text: Manuel Serifo Nhamadjo on guineabissaulainen poliitikko. Hän toimi maansa väliaikaisena presidenttinä vuodesta 2012 vuoteen 2014. Nhamadjo tuli kolmanneksi vuoden 2012 vaaleissa, mutta niiden toista kierrosta ei järjestetty vaan juntta otti vallan sotilasvallankaappauksella. Huhtikuussa juntta ja 12 puolueen edustajat valitsivat Nhamadjon väliaikaiseksi presidentiksi.


title: Manuel Serifo Nhamadjo

text: Nhamadjon seuraaja José Mário Vaz valittiin vaalien toisella kierroksella vuonna 2014.


title: Mamadu Ture Kuruma

text: Mamadu Ture Kuruma on guineabissaulainen kenraali. Hän toimi maansa valtionpäämiehenä vallankaappauksen jälkeen vuonna 2012. Kuruma johti kaappausta, joka suoritettiin presidentinvaalien ensimmäisen kierroksen jälkeen. Kaappauksessa pidätettiin tilapäinen presidentti Raimundo Pereira ja pääministeri Carlos Gomes Júnior, joka oli saanut lähes puolet äänistä.


title: Mamadu Ture Kuruma

text: Kuruma luopui vallasta, kun juntta ja 12 puolueen edustajat valitsivat Manuel Serifo Nhamadjon väliaikaiseksi presidentiksi.


title: Hopealuistimet

text: Hopealuistimet ("Hans Brinker or the Silver Skates") on Mary Mapes Dodgen lastenkirja vuodelta 1865. Sen on julkaissut suomeksi WSOY vuonna 1922. Alkuteoksen on palkinnut Ranskan akatemia.


title: Hopealuistimet

text: Velvi Gyllenberg on suomentanut sen Marie Louise Gagnerin mukaelmasta. Suomennoksesta on julkaistu useita painoksia.


title: Hopealuistimet

text: Saadakseen kirjaan aitoa tunnelmaa Mapes Dodge keskusteli hollantilaisperäisten tuttaviensa kanssa, jotka kertoivat kotimaastaan.


title: Hopealuistimet

text: Hansin ja Gretelin isä on loukkaantunut ollessaan patotyömaalla. Köyhtyneen perheen lapsia pilkataan koulussa, mutta koko perhe haluaa auttaa isää. Eräs ystävä antaa lapsille rahaa luistimien ostoon, jotta he pääsisivät osallistumaan luistelukilpailuun. Hans kuitenkin ottaa yhteyttä lääkäriin, että isä saisi apua. Lääkäri auttaa perhettä ja leikkaa isän päässä olevan kasvaimen. Hänen ansiostaan Hans pääsee myöhemmin aloittamaan lääkäriopinnot. Tarinaan on liitetty mukaan vanha hollantilainen kertomus ”Haarlemin pikku sankari” pojasta, joka tukki padossa olevan reiän ja pelasti kaupungin pato-onnettomuudelta.


title: Castelnuovo di Val di Cecina

text: Castelnuovo di Val di Cecina on kunta Italiassa Toscanan alueella olevassa Pisan maakunnassa. Se sijaitsee Toscanan kukkulaisella seudulla ja kunnan keskiaikaisesta keskustasta on näkymät viereiseen laaksoon. Keskustassa on kapeita mukulakivisiä katuja ja keskiaikainen portti.


title: Kauttuan kylä

text: Kauttuan kylä on osa Satakunnassa Euran kunnassa sijaitsevaa Euran keskustaajamaa ja on Euran historiallinen kylä. Kauttua oli aiemmin oma, erillinen taajamansa, joka kuitenkin kasvoi yhteen Euran taajaman kanssa, leviten samalla Säkylän Luvalahden puolelle.


title: Kauttuan kylä

text: Hallinnollisena kyläyksikkönä se sijaitsee Pyhäjärven rannalla Säkylän vastaisella rajalla. Raja kuului aikaisemmin Köyliöön, joka yhdistyi Säkylän kanssa vuonna 2016. Etelässä siihen rajautuu Euran Mestilän kylä, pohjoisessa Iso- ja Vähävahen kylät ja lännessä on lyhyt yhteinen raja Naarjoen kylällä.


title: Kauttuan kylä

text: Kylän keskiosa sijaitsee "Euran aukeaksi" kutsutun laajan peltoalueen eteläpäässä. Sen läpi virtaa pohjoiseen Pyhäjärvestä alkuunsa saava Eurajoki. Lounaassa peltoaluetta reunustaa kallioalue ja koillisessa hiekkaharju.


title: Kauttuan kylä

text: Vanhassa Kauttuan tiluskartassa vuodelta 1696 ryhmäkylä, jonka nimi on nykyään Kauttuan Vanhakylä, sijaitsi kirkolta noin 2 kilometriä eteläkaakkoon Eurajoen rannalla noin 30 metriä pohjoiseen paikasta, jossa Kauttuan tie ylitti joen. Tiluskarttaan oli siihen kohtaan merkitty 9–10 taloa. Vanhassa ylityspaikassa näkyy vielä sillan kiveyksiä rantapenkereella. Paikalla on nykyään kunnallinen matonpesupaikka. Sillalta tulevan tien molemmin puolin oli keskiajalla parhaimmilleen 18 maataloa. Isojaon aikana paikalla sijaitsi enää kuusi taloa, joista nykyään on jäljellä enää Luistarin talo keskellä peltoa.


title: Kauttuan kylä

text: Kauttuan taajama ja sen laajennuttua kiinni Euran taajamaan, muodostui Euran keskustaajama. Tämän taajaman nykyasioita esitellään edellisessä pääartikkelissa. Tässä artikkelissa keskitytään lähinnä Kauttuan kylän historiaan.


title: Kauttuan kylä

text: Kauttuan kylätontin arkeologiset kaivaukset ovat toistaiseksi olleet joko koekaivauksia tai pienimuotoisia kaivauksia. Niiden anti on kuitenkin ollut lupaavaa, koska löytöjen mukaan kylätontilla olisi asuttu rautakaudella ja keskiajalla (1300–1400-luku) ja siitä eteenpäin nykypäivään asti keskeytyksettä. Vaikka Kauttuan kylän perustamishetkeä ei tiedetä, voidaan siitä huolimatta koota tähän alle sitäkin vanhempaa historiantietoa kylän asutuksesta. Kivikausi jätetään tässä huomiotta, sillä tarkastelussa on vain pysyvän asutuksen vaiheet.


title: Kauttuan kylä

text: Paikalla on asuttu ja viljelty myös pronssikaudella. Luistarin kalmiston paikalla on sekä asuinpaikka että silmäkivellinen kiviröykkiö. Muinaisen pellon jälkiä on löydetty seuraavassa kuvatun Luistarin kalmiston alta ja mainittu asuinpaikka sijaitsi sen vieressä.


title: Kauttuan kylä

text: Pyhäjärven pohjoisrannalla noin 3,2 kilometriä etelään kylätontista sijaitsee Suomen oloissa suurehko, noin 50 hehtaaria laaja, Harolan muinaisjäännösalue. Se muodostuu noin 720 matalasta kivikasasta, jotka ovat erimuotoisista ja -korkuisia, ja jotka on rakennettu maasta, jätteestä ja kivistä. Niitä ei ole tutkittu kovinkaan tarkkaan ja arviot niiden tarkoituksesta vaihtelevat. Ne ovat todennäköisesti hautoja, pellonraivauksen raunioita tai jätekasoja. Niiden lukumäärä on kuitenkin vaikuttava ja aluetta hoidetaankin tulevaa tutkimusta silmällä pitäen. Niiden on arvioitu syntyneet pääasiassa rautakaudella.


title: Kauttuan kylä

text: On varsin todennäköistä, että Kauttuan kylästä 180 metriä lännempänä sijaitseva Luistarin kalmisto on ollut alueen rautakautisten asukkaiden kalmistona. Osa kalmistosta oli aikaisemmin peltomaata, mutta siihen ryhdyttiin 500-luvun loppupuolella. Esimmäiset ruumishaudat olivat vaatimattomia ja melko löydöttömiä, mutta 800-luvulla asukkaat laskivat hautaan runsaasti esineitä, aseita ja koruja. Myös lapsia alettiin haudata samaan kalmistoon. Haudasta nro 56 löytyi riittävästi kangasjäänteitä, jotta niistä voitiin rekostruoida Euran emännän puku. Runsaiden hauta-antimien kausi loppuu 1100-luvulla, jolloin hautaan laitettiin vain satunnaisesti esineitä. Näitä nuorempia ja löydöttömiä hautauksia on Luistarissa runsaasti. Kalmistosta on tutkittu kaiken kaikkiaan 1 300 hautausta. Myös Eurajoen molemmilla rannoilla olevissa Keittiömäessä ja pohjoisempana Mikkolanmäessä on saman aikakauden kalmistot ja asuinpaikat. Luistarin loistokauteen liittyy myös Kauttuan linnavuori, joka sijaitsee kalmistosta 800 metriä itäkaakkoon. Se on pieni mäkilinna, jonka kaivauksissa on löydetty esineitä ja rakenteita ajalta 700–800 jaa. Linnassa on ilmeisesti myös asuttu.


title: Kauttuan kylä

text: Kauttuan kylän talot maksoivat kirkolle veroa suomalaisen oikeuden mukaan viljana. Historiankirjoituksen vallitsevan käsityksen mukaan kylä olisi siten muodostunut jo ennen 1300-lukua. Muita Euran aukealla sijainneita suomalaisen oikeuden kyliä olivat Kirkonkylä, Vahe, Nuoranne, Soupas, Sorkkinen ja Vaani, joista Soupas ja Vaani olivat yksinäistaloja.


title: Kauttuan kylä

text: Luistarin suuresta kalmistosta on yritetty turhaan löytää varmoja merkkejä kristillistymisen alkuhetkistä. Kylän koko ja 1000-luvun jälkeen tehtyjen hautojen lukumäärä osoittavat, että Luistariin on haudattu vielä muutama sata vuotta. Euran pitäjällä ei tiedetä ollen muuta kirkon paikkaa kuin Euran kirkonkylässä oleva kirkontontti. Koska Euran seurakunnasta on kirjallinen maininta vuodelta 1425 ja kirkonkylästä vuonna 1420, on kauttualaisten pitänyt käydä jumalanpalveluksissa Eurassa. Kirkollinen toiminta on ilmeisesti alkanut pian ristiretkiajan jälkeen, joten miksi Luistariin on haudattu koko tämän ajan? Joissakin muissa euralaisissa kalmistoissa havaitaan samanlainen ilmiö. Arkeologisista jäänteistä onkin vaikeaa päätellä kristillisyyden alkuhetkiä eikä kirjallisten dokumenttien ajoituksia voida niiden avulla vielä ohittaa. Asia on edelleen auki.


title: Kauttuan kylä

text: Aikakausi alkaa Kalmarin unionin hajottua Kustaa Vaasan aikakaudella vuonna 1523 ja loppuu Venäjän voittamaan Suomen sotaan 1809.


title: Kauttuan kylä

text: Ennen isojakoa Kauttuan kylän talot sijaitsivat ryhmäkylänä Eurajoen länsirannalla kahden puolen nykyistä Säkylän tietä. Nykyisen matonpesupaikan kohdalla oli silta, jossa kohtasivat Euran ja Mestilän suunnilta tulevat tiet. Toisella puolella tie haarautui Kauttuan mäkeen ja yläjuoksulle myllyjen suuntaan. Kylän pellot sijaitsivat molemmilla puolilla jokea. Ryhmäkylän paikan erottaa nykyään pelloilla kynnön jälkeen näkyvänä tummana alueena, joka jatkuu rantaan ja joutomaalle asti. Myös Mestilään johtavan tien voi erottaa värinsä puolesta. Paikalla suoritettujen kaivausten tuloksien mukaan on paikalla asuttu jo rautakauden lopulla ja keskiajan alussa. Vuonna 1540 kylään kuului 15 taloa, joiden äyrit vaihtelivat välillä 1–5. Vuonna 1589 luetteloitiin kylien miespuolinen väestö. Kauttualla oli silloin 17 ”miehenapua” ja 34 ”nokkaa”. Lampuoteilla oli 2 ”miehenapua” ja 4 ”nokkaa”. Kun tähän lisää lapset, vanhukset ja baiset, saakin kylän asukkaiden lukumäärän. Kun sotavuodet 1500-luvun lopulla ja 1600-luvulla alkoivat heikentää kyliä Suomessa, jäi Kauttualla puolet taloista autioiksi. Niinpä 1600-luvun lopulla oli veroluettelossa enää Taipola, Myllylä, Uotila, Aili, Lamppu, Luistari, Ääri, Mikkola, Heikkilä ja Tasanen. Näiden äyriluvut vaihtelivat välillä 3–5. Lisäksi Kauttuaa kohtasi 1500-luvun lopulla kyläpalo, joka tuhosi tiiviisti rakennetut talot.


title: Kauttuan kylä

text: Isojakoa alettiin toteuttamaan vuonna 1782 alkaen, joskin viimeisiä vaihdoksia on tehty vielä 1900-luvun alussa. Siihen osallistuivat vain Heikkilän ja Luistarin talojen maat. Muut talot oli kartoitettu jo vuonna 1777, mutta niitä ei jaettu tässä yhteydessä. Isojaon jakokarttaan on vielä merkitty ryhmäkylän tontteja, mutta siihen ei piirretty enää taloja. Kun isojakoa jatkettiin vuonna 1909, mainittiin siinä nämä järjestelyt ja samalla todettiin Kauttuan kylän silloiseksi taloluvuksi kuusi.


title: Kauttuan kylä

text: Eurajoen taival alkaa koskiosuudella, jossa on pudotusta yli 12 metriä. Varhaisimmat kirjalliset tiedot euralaisista myllyistä ovat 1500-luvulta, mutta niitä on voinut olla olemassa aikaisemminkin. Jo silloin oli hyödynnetty kahta koskipaikkaa, joita kutsuttiin tämän jälkeen aina Aliseksi- ja Yliseksi koskeksi. Kummassakin koskessa oli useita myllyjä, mutta niiden lukumäärät ovat vaihdelleet vuosisatojen aikana. Niitä ovat omistaneet talojen yhteiset lahkot, mutta myös yksittäiset talot. Tiedetään, että Yläneen kartanolla, Kauttualla, Vaheella ja kruunulla on ollut myllynsä. Niitä on mainittu asiapaereissa nimillä Laukon mylly, Ojamylly eli Jokimylly, Mullilan mylly, Kruunun mylly, Kirrimylly (Yläne?), Sahamylly ja Lähdemylly . Vuonna 1587 myllyluettelossa Kauttualla oli koskissa yhteensä 13 jauhinkiviparia. Kun Kauttualle perustettiin 1680-luvulla ruukki, valjastettiin kosken vesivoima myös sahan ja vasarapajan voimanlähteeksi. Alinenkoskessa löytyy vielä rauniot kahdesta myllystä, jotka toimivat vielä 1950-luvulla. Ylinenkoski on ollut Kauttuan paperitehtaiden sähkövoimalan käytössä.


title: Kauttuan kylä

text: Eniten Kauttuan kylän elämään vaikuttanut toimi oli Lorentz Creutzin vuonna 1689 perustamalla rautaruukilla. Aluetta, missä on jäljellä runsaasti ruukille ja paperitehtaalle kuuluvia rakennuksia, kutsutaan "Kauttuan ruukinpuistoksi". Se kuuluu Suomen valtakunnallisesti merkittäviin kulttuuriympäristöihin. Ruukki oli 1700-luvulle tultaessa Suomen neljänneksi suurin ruukki, mutta sota-ajat pienensivät tuotantomääriä. Ruukin yhteydessä toimi kankirautapaja, kaksi ahjoa, kimppurautapaja (vuoden 1745 jälkeen) ja kaksi naulapajaa. Työväkeä oli 20–30. Vuonna 1743 ruukki siirtyi Claes Creutzilta Parmen Timmille. Koska Timm ei omistanut metsää, joutui hän hankkimaan puuhiiltä talonpojilta. Eurassa poltettiin laajalti puuhiiltä, mikä työllisti talonpoikia suuresti. Vuonna 1802 Anders Falck osti ruukin ja hänen kaudellaan sitä kehitettiin eteenpäin.


title: Kauttuan kylä

text: Kauttan ruukin ympäristössä oli euralaisittain poikkeuksellinen ympäristö, koska siellä puhuttiin ruotsia ja toisinaan järjestettiin ruotsinkielisiä jumalanpalveluksia. Tämä johtui omistajien lisäksi myös ammattimiehien ja heidän perheiden syntyperästä.


title: Kauttuan kylä

text: Falck laajensi ruukkia ja sai luvan kasvattaa tuotantoa kaksinkertaiseksi. Suomen sota kuitenkin pysäytti laajennuksen hyödyntämisen vuosiksi ja tulipalot tuhosivat pajoja. Tuotannossa oli 1800-luvulla nippuvasara, kaksi naulavasaraa ja kaksi kankivasaraa. Nämä toimivat vesivoimalla. Myös sahatoiminta oli vesivoiman varassa. Vuosina 1832–1841 Kauttuan ruukki oli Suomen suurin raudantakoja. Raudantuotanto vaati runsaasti puuhiiltä, jota ostettiin talonpojilta. Falck tarkkaili talonpoikien metsänkäyttöä ja vaati heitä keskittymään vain hiilentuotantoon. Puuhiilen tiimoilta käytiin usein käräjiä ja ilmapiiri ruukin ja talonpoikien välillä oli jännittynyt.


title: Kauttuan kylä

text: Ruukki jatkoi laajentumistaan, mutta vuosisadan loppuessa raudan tuotanto ei enää kannattanut kovin hyvin. Ruukki myytiinkin vuonna 1873 Antti Ahlströmille, joka totesi jo vuonna 1880 että ruukin maatilojen tuotto ohitti ruukin tuoton. Ahlström vaihtoi alaa ja vuonna 1908 käynnistyikin Kauttuan paperitehdas. Erilaisten paperituotteiden tuotanto laajensi teollisuuskompleksia koko 1900-luvun ajan, vaatien runsaasti työvoimaa. Kauttuan asukkaista kuului suuri osa tehtaiden työväkeen. Paperitehdas toimii Kauttualla edelleen japanilaisomisteisena Jujo Thermal-nimellä.


title: Kauttuan kylä

text: Isojakoa täydennettiin vuonna 1909, jolloin sovittiin kuuden tilan uudelleenjaosta. Jakohetkellä neljä tiloista kuului Kauttuan tehtaiden omistukseen, mutta Luistari ja Heikkilä olivat omina maatiloinaan. Samassa jakokirjassa muistettiin myös mainita vuoden 1852 Pyhäjärven järvenlaskussa syntyneiden vesijättömaiden jakovuodet 1881–1883. Jaon päätteeksi Luistarin talo määrättiin sirrettäväksi nykyiseen paikkaan paperitehtaiden laskuun.


title: Kauttuan kylä

text: Kauttuan Tyttöpuiston seudulle kehittyi 1940–1950 luvulta alkaen Kauttuan keskusta. Se muotoutui Säkyläntien varteen, jonka lähellä sijaitsivat Kauttan tehtaiden työläisten asuntoja. Myös uusia asuntoja rakennettiin samaan aikaan Kauttuan omakotialueelle Nummen ja Kauttuan keskustan väliin. Palveluja täydennettiin suurella Kauttuan kansakoululla. Luistarin maatilan maille rakennettiin 1900-luvun alussa ja puolivälissä. Samaa omakotialuetta on sen jälkeen laajennettu lisää. Kun nämä alueet täyttyivät, jatkettiin työväestön asuttamista Kiiskinmäkeen ja Käärmemäkeen.


title: Vääräjärvi (Parkano)

text: Vääräjärvi on Pirkanmaalla Parkanossa Vahojärvellä sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vääräjärvi on osa Vahojärven-Aurejoen aluetta.


title: Vääräjärvi (Parkano)

text: Järven pituus on 250 metriä, leveys 100 metriä ja sen pinta-ala on 1,4 hehtaaria. Se sijaitsee Vääräjärvenkankaan ja Palokankaan välissä olevassa painaumassa. Painauma on soistunut, mutta sen ympäristö on muuten kangasmetsää. Järveen laske metsäojia ympäröiviltä tiheästi ojitetuilta soilta. Suurin soista on Vääräjärvenneva ja Latoneva, josta siihen laskee suurin oja. Järven oma laskuoja Vääräjoja yhtyy 1,5 kilometrin jälkeen Aurejokeen Onkilammen jälkeen. Rantaviivan pituus on 650 metriä. Rannat ovat soistuneet ja järvi onkin autiona. Vahojärveltä tuleva tie ohittaa järven 250 metrin etäisyydeltä ja tieltä lähtee metsäautotie ohittaa järven eteläpuolelta. Rantaan ei johda teitä. Parkanon ja Ikaalisten välinen raja kulkee 200 metriä itäpuolella.


title: Genesis Motors

text: Genesis Motors on Hyundai Motor Companyn perustama luksusautoja valmistava yritys. Hyundai valmisti alun perin automallia nimeltä Hyundai Genesis. Hiljalleen merkki alkoi itsenäistämään yritystä, ja marraskuussa 2015 Hyundai ilmoitti, että Genesiksestä tulee oma merkki.


title: Genesis Motors

text: Genesiksen varatoimitusjohtajana toimii Lamborghinin entinen design- ja brändipäälikkö Manfred Fitzgerald. Autojen suunnittelusta vastaa Peter Schreyerin lisäksi Volkswagen Groupissa työskennellyt Luc Donckerwolke. Urheiluauto-osaston johtajaksi tuli BMW:n urheilullisten mallien M-osaston entinen johtaja Albert Biermann.


title: Natalija Lupu

text: Natalija Oleksijivna Lupu (, s. 4. marraskuuta 1987 Maršyntsi) on ukrainalainen keskimatkojen juoksija, joka kilpailee 800 metrin juoksussa. 172 senttimetriä pitkä ja 62 kilogrammaa painava Lupu edustaa Tšernivetska-seuraa.


title: Natalija Lupu

text: Lupu kilpaili vuoden 2012 kesäolympialaisissa jääden välieriin 800 metrillä. MM-kilpailuihin Lupu on osallistunut kolmesti, ollen finaalin kuudes Pekingissä vuonna 2015 ja seitsemäs Moskovassa vuonna 2013. Vuoden 2012 sisäratojen MM-kilpailuista Lupu saavutti hopeaa 800 metriltä. Sisäratojen EM-kilpailuista hän on saavuttanut kultaa vuodelta 2013 ja pronssia vuodelta 2015.


title: Natalija Lupu

text: Vuoden 2014 sisäratojen MM-kilpailuissa Lupu kärähti 1,3-dimetyyliamyyliamiinista ja sai yhdeksän kuukauden kilpailukiellon.


title: Natalija Lupu

text: Ulkoradoilla


title: Natalija Lupu

text: Sisäradoilla


title: Carl Alfred Carlström

text: Carl Alfred Carlström (12. joulukuuta 1851 Kristiinankaupunki – 26. elokuuta 1910 Kristiinankaupunki) oli suomalainen Kristiinankaupungissa asunut kauppaneuvos, laivanvarustaja, kauppias ja valtiopäivämies.


title: Carl Alfred Carlström

text: Carlströmin vanhemmat olivat kauppaneuvos, Saksan konsuli Carl Emil Carlström (1818–1889) ja Maria Carolina Häll (1819–1887). Hän oli naimisissa Agnes Wendelinin (1853–1913) kanssa jonka isä oli kristiinankaupunkilainen kauppaneuvos Otto Samuel Wendelin (1824–1888).


title: Carl Alfred Carlström

text: Carlströmin isä Carl Emil Carlström oli tullut Kristiinankaupunkiin Hämeenlinnan lähistöltä ja hän palveli puotipoikana kunnes perusti oman kauppaliikkeen vuonna 1843. Liike kasvoi ajan myötä merkittäväksi ja Carlström sai liikkeen johtoonsa isänsä kuoltua 1889. Carlström toimi myös vuodesta 1879 Vaasan Osakepankin Kristiinankaupungin haarakonttorin johtajana. Carlström oli Kristiinankaupungin kaupunginvaltuuston jäsenenä yli 20 vuotta ja hän oli porvarissäädyn edustajana säätyvaltiopäivillä 1888–1906. Valtiopäivillä hän ajoi erityisesti rautatien saamista Kristiinankaupunkiin, tämä hanke toteutuikin vuonna 1913.


title: Carl Alfred Carlström

text: Carlström teki itsemurhan elokuun lopulla 1910. Hänen tuontiliikkeensä oli joutunut vararikon partaalle liikkeen prokuristin ja osakkaan Emil Axelinin tekemien vekseliväärennysten ja petosten takia. Axelin oli myynyt väärentämänsä vekselit Vaasan Osakepankille joka kärsi tässä yhteydessä huomattavat tappiot. Pari päivää myöhemmin myös Carlströmin tuontiliikkeen palveluksessa yli 30 vuotta ollut pääkirjanpitäjä Wilhelm Martens teki itsemurhan. Carlström ja Martens eivät olleet sekaantuneet prokuristin väärennöksiin.


title: Carl Alfred Carlström

text: Carlström rakennutti vuonna 1896 noin viisi kilometriä Kristiinankaupungista pohjoiseen sijaitsevan Suurjärven rannalle Carlsro-nimisen kertaustyylejä edustavan huvilan. Carlströmin kuoltua huvila myytiin irtaimistoineen ja se toimi vuosina 1922–1945 kesähotellina. Huvilasta tehtiin museo vuonna 1960 ja nykyisin huvilaa hoitaa Kristiinankaupungin museotoimi. Carlströmin perheen entinen kaupunkiasunto ja konttori Kristiinankaupungin Itäinen pitkäkatu 45:ssä on nykyisin Brahegården r.y:n omistuksessa ja siellä järjestetään erilaisia tilaisuuksia.


title: Arnór Ingvi Traustason

text: Arnór Ingvi Traustason (s. 30. huhtikuuta 1993 Keflavík) on islantilainen jalkapalloilija, pelipaikaltaan keskikenttäpelaaja. Hän on edustanut Malmö FF:ää tammikuusta 2018 lähtien.


title: Arnór Ingvi Traustason

text: Hän aloitti uransa UMF Njarðvíkissa. Vuonna 2008 hän siirtyi Keflavík ÍF:ään. Hän teki debyyttinsä tämän seuran ykkösjoukkueessa 13. syyskuuta 2010 Fram Reykjavíkia vastaan. Joulukuussa 2010 hän teki sopimuksen ykkösjoukkueen kanssa. Elokuussa 2012 hän siirtyi lainalle Sandnes Ulfiin. Vuonna 2013 hänestä tuli vuoden lupaava pelaaja Islannin liigassa. Lokakuussa 2013 hän teki kolmen vuoden sopimuksen IFK Norrköpingin kanssa. Toukokuussa 2016 hän teki neljän vuoden sopimuksen Rapid Wienin kanssa. Heinäkuussa 2017 hän siirtyi lainalle AEK Ateenaan. Joulukuussa 2017 hän teki neljän vuoden sopimuksen Malmö FF:n kanssa.


title: Arnór Ingvi Traustason

text: Hän teki debyyttinsä Islannin maajoukkueessa 13. marraskuuta 2015 Puolaa vastaan. Hänet on nimetty Euroopan-mestaruuskilpailujen joukkueeseen vuonna 2016.


title: HMS Nabob (D77)

text: HMS Nabob (viirinumero D77) oli vuonna 1943 vesillelaskettu Britannian Kuninkaallisen laivaston Ruler-luokan saattuetukialus, joka palveli toisessa maailmansodassa.


title: HMS Nabob (D77)

text: Alus tilattiin Seattle-Tacoma Shipbuilding Corporation Seattlesta Yhdysvalloista ja sen propulsiojärjestelmän valmisti Allis-Chalmers. Sen köli laskettiin 20. lokakuuta 1942 ja alus laskettiin vesille 9. maaliskuuta 1943 nimellä "USS Edisto" (runkonumero CVE-41). Alus valmistui ja se luovutettiin 7. syyskuuta Britannian kuninkaalliselle laivastolle nimellä "HMS Nabob".


title: HMS Nabob (D77)

text: Aluksen muutostyöt aloitettiin 15. lokakuuta ja se saapui Esquimaltiin 24. tammikuuta 1944. Seuraavana päivänä alus ajoi silttiharjanteeseen 17 solmun nopeudella kärsimättä kuitenkaan vaurioita. Alus irroitettiin 28. tammikuuta.


title: HMS Nabob (D77)

text: Alus lähti 8. helmikuuta San Franciscon ja Panaman kanavan kautta New Yorkiin, jonne se saapui 19. maaliskuuta. Alukselle siirrettiin Yhdysvaltain laivaston ilmavoimien tukikohdasta Squantumista 852 laivueen Grumman Avengerit kuljetettavaksi Britteinsaarille. Alus lähti 23. maaliskuuta saattueen UT10 mukana Liverpooliin.


title: HMS Nabob (D77)

text: Aluksella matkalla havaittujen vikojen korjaamiseksi se siirrettiin 7. huhtikuuta Clydessä telakalle, minkä jälkeen se siirrettiin läntisen reitin () alaisuuteen. Alus siirrettiin 18. huhtikuuta lisäkorjauksiin Liverpooliin. Telakalta vapauduttuaan alus aloitti 29. kesäkuuta 852 laivueen lentomiehistöjen kouluttamisen Belfastissa. Alus lainattiin 1. elokuuta Kotilaivastolle ja se siirtyi Scapa Flow'hun.


title: HMS Nabob (D77)

text: Alus osallistui 10. elokuuta operaatio Offspringiin, jossa aluksen lentokoneet miinoittivat Haarhamsfjordin ja Lepsorevin yhdessä "HMS Indefatigablen" ja "HMS Trumpeterin" koneiden kanssa. Operaatio oli suurin sodan aikana Kotilaivaston lentokoneilla toteuttama miinoitus, kun 47 miinaa laskettiin 846 ja 752 laivueiden Avengereilla. Suojanneet hävittäjät upottivat Saksan laivaston miinanraivaaja "R89":n sekä tuhosivat radioaseman Vigrassa. Lisäksi operaation aikana tuhottiin kuusi Messerschmitt Bf-110 hävittäjää Gossenin lentokentälle. Tappioina olivat Avenger, Firefly ja kolme Seafireä.


title: HMS Nabob (D77)

text: Alus osallistui 22. elokuuta operaatio Goodwoodiin, jossa sen lentokoneet hyökkäsivät Kaafjordissa piilottelevaa taistelulaiva "Tirpitziä" vastaan. Aluksen perään osui sukellusvene "U-354":n laukaisema akustinen torpedo. Pahoin vaurioitunut alus saapui 27. elokuuta Scapa Flow'hun ja se poistettiin 30. syyskuuta palveluksesta. Alus jätettiin korjaamatta ankkuriin Firth of Forthiin.


title: HMS Nabob (D77)

text: Alus palautettiin 16. maaliskuuta 1945 Yhdysvaltain laivastolle, mutta sitä ei siirretty mihinkään. Se myytiin maaliskuussa 1947 alankomaalaiselle telakalle. Se saapui 21. syyskuuta Rotterdamiin, jossa se kunnostettiin kauppa-alukseksi. Rakennustyöt saatiin 1952 päätökseen ja se nimettiin "Nabobiksi". Alus nimettiin 1968 "Gloryksi" ja se romutettiin 6. joulukuuta 1977 Taiwanilla.


title: Albert Collan

text: Albert Johannes Collan (29. tammikuuta 1871 Rantasalmi – 13. huhtikuuta 1918 Oulunkylä) oli suomalainen insinööri joka oli 1900-luvun alussa mukana aktivistien toiminnassa.


title: Albert Collan

text: Collan oli mukana suunnittelemassa Suomen kenraalikuvernööri Nikolai Bobrikovin murhaa yhdessä maisteri Herman Gummeruksen kanssa vuonna 1904. Bobrikov oli tarkoitus murhata hänen olleessaan päiväkävelyllä Tähtitorninmäellä mutta Eugen Schauman ehti toimia ensin. Murhan jälkeen Collan ja Gummerus pidätettiin kun he olivat vieneet ruusuja Schaumanin haudalle ja he olivat vangittuna Pietarissa Pietari-Paavalin linnoituksessa. Heidät vapautettiin kuulustelujen jälkeen muutaman kuukauden kuluttua ja he pääsivät palaamaan Helsinkiin. Kemiaa opiskellut Collan oli taitava pommintekijä ja Bobrikovin murhan suunnitteluvaiheessa pommeja kokeillessaan hän räjäytti erään ladon Oulunkylässä.


title: Albert Collan

text: Collan joutui Suomen sisällissodan aikana huhtikuussa 1918 vahingossa saksalaisten sotilaiden ampumaksi Oulunkylässä lähellä Vantaanjoen siltaa. Hän oli lähtenyt tervehtimään Helsinkiin tulleita saksalaisia sotilaita eikä reagoinut sillalla olleen saksalaisen vartiomiehen varoitushuutoon joutuen sitten tämän ampumaksi.


title: Rajantakaiset rahdinajot sotatalvena 1916

text:
Rajantakaiset rahdinajot oli keväällä 1916 tavaraliikennettä Pohjois-Suomen ja naapurimaiden, Norjan ja Venäjän välillä. Norjassa tavaroiden satamapaikkoja olivat Skibotn ja Kirkkoniemi sekä Venäjällä Kantalahti. Suomessa kuljetusten lähtö- ja päätepisteitä olivat Karunki, Rovaniemi ja Oulu.
Ensimmäisen maailmansodan syttyminen elokuussa 1914 keisarillisen Venäjän sekä Saksan ja Itävalta-Unkarin välillä muutti elämää myös Pohjois-Suomessa. Kulkuyhteys Venäjältä länteen oli mahdollista sodan seurauksena ainoastaan Torniosta rajan yli Ruotsiin, laivoilla Jäämeren rannalta Aleksandrovskista ja Arkangelista tai Vienanmeren rannalta Kantalahdelta tai pitkän yksiraiteisen Siperian radan kautta Kauko-idästä Vladivostokista. Lisäksi Arkangelin ja Kantalahden satamat olivat huomattavan osan vuodesta jäiden saartamia ja suljettuja.


text: Ruotsin ja Norja julistautuivat ensimmäisessä maailmansodassa puolueettomiksi. Tammikuussa 1915 Ruotsi kielsi sotatarvikkeiksi katsottujen tuotteiden kuljetuksen alueensa kautta, joka vaikeutti erityisesti Venäjän ja sen läntisten liittolaisten, Iso-Britannian ja Ranskan, välisiä asetoimituksia. Länsiliittoutuneet toimittivat Venäjälle aseita heti sodan alkuvaiheessa, mikä syksyllä 1914 oli vielä mahdollista meritse avoimiin venäläissatamiin. Talvi oli tulossa ja sulki kuljetusreittejä pitkäksi aikaa. Puolueeton Norja harjoitti länsiliittoutuneisiin nähden ""hyväntahtoista puolueettomuutta"" ja salli asetoimitukset alueensa kautta.


text: Sodan pitkittyminen syksyllä 1915 pakotti viranomaiset ja yrittäjät järjestämään tavarankuljetuksen hevospelillä talvikauden 1915–1916 aikana Jäämeren ja Vienanmeren satamista pohjoisten metsämaiden halki Suomen rautatieverkoston piiriin Rovaniemelle, Karunkiin ja Ouluun ja sitä kautta edelleen eteläiseen Suomeen tai kauemmas Venäjälle.


text: Vuoden 1916 kuljetusajanjaksolla oli myös oma paikallinen nimensä, "kassitalvi". Kassi nimi tarkoitti Peräpohjolassa käytettyä norjankielestä tullutta nimitystä laatikoille, joissa kuljetettiin sotilastarvikkeita – kivääreitä, patruunoita, piikkilankaa jne.


text: Rautateistä oli tullut 1900-luvun alussa tärkeä liikkumisen väline maanteiden ollessa vielä heikkokuntoisia ja vähälukuisia. Oulusta Tornioon valmistui junarata 1903. Ensimmäisen maailmansodan alettua sulkeutuivat Venäjän maa- ja meriyhteydet läntiseen Eurooppaan. Rintamalinjat sulkivat maayhteydet Mustaltamereltä Itämerelle, jonka eteläosat olivat Saksan keisarikunnan laivaston valvonnassa sulkien meritien Tanskan salmien kautta Atlantille. Puolueettomat Ruotsi ja Norja tarjosivat mahdollisuuden kauppatieksi länteen ja sitä hyödynnettiin tavaraliikenteen kulkiessa Tornioon, josta tuli Venäjän kaupan portti länteen. Kaupasta hyötyi myös Suomen suuriruhtinaskunnan valtio, joka sai runsaasti liikennemaksuja.


text: Sodan sytyttyä keisarillinen Venäjä käynnisti pohjoisia avoimia liikenneyhteyksiä hyödyntävien rautatieyhteyksien kehittämisen. Se rakennutti nopeasti rautatien Torniosta Karunkiin marraskuun 1914 ja tammikuun 1915 välisenä aikana. Vastaavasti kesäkuussa 1915 aloitettiin Pietarin ja Aleksandrovskin välisen Muurmannin radan rakentaminen.


text: Teollisuuden puolella vaikein tilanne oli silloisella Suomen tekstiiliteollisuudella eli yrityksinä Finlayson & Co Ab, Forssa Aktie Bolag, Ab Barker Oy, Tampereen Puuvillateollisuus Oy ja Porin Puuvillateollisuus Oy. Yritykset pyysivät marraskuussa 1915 pitkään Peräpohjolassa ja Lapissa toiminutta puutavarayrittäjä Lennart Halleenia johtamaan Norjan Kirkkoniemestä tapahtuvaa ajoa.


text: Kuljetusreitiksi Halleen valitsi Rovaniemen–Kyrön eli nykyisen Ivalon, koska metsäraja ulottui pohjoisemmaksi kuin lännessä Enontekiön puolella. Ivalosta reitti jatkui Virtaniemeen eli nykyisen valtakunnanrajan kohdalle. Sieltä matka jatkui Paatsjokivartta myöten pohjoiseen, mistä pääsi edelleen lyhintä tietä myöten Kirkkoniemeen.


text: Tienteko Norjaan olisi vaatinut normaalisti norjalaisviranomaisilta lupaa, mutta asian pitkittyessä Halleen teki tien omin luvin Kirkkoniemeen. Tiukan kirjeenvaihdon jälkeen norjalaiset antoivat luvan, vaikka asia olikin edennyt vastoin norjalaisten tahtoa.


text: Kirkkoniemen satama muodosti seuraavan ongelman, koska siellä oli vain yksi laituri, joka oli paikallisen kaivosyhtiön käytössä. Suomalaisia ja Halleenia kiellettiin ehdottomasti käyttämästä sitä, joten Halleen osti kaistaleen rantaa ja rakennutti siihen oman laiturin puuvillapaalien purkamiseksi.


text: Puuvillakuormastoissa oli kaksi tai kolme paalia, jossa paali painoi 230 kg. Hevosen kuorma saattoi painaa siis peräti 700 kg, johon vielä ajaja ja heinäsäkki. Rahtia ajoi parhaalla aikaa lähes 500 hevosta ja lisäksi vielä porohärkiä. Ajajien kannalta rahdinajo nähtiin kannattavana, vaikkakin raskaana työnä.


text:
Kirkkoniemen ja Rovaniemen välinen yhteys oli 520 kilometrin pituinen. Asumattomille taipaleille rakennettiin kämppiä ruokailua ja yöpymistä varten. Ensimmäinen puuvillalasti saapui Kirkoniemen satamaan 17. tammikuuta 1916. Samaan aikaan Rovaniemeltä lähtivät muonakuljetukset tuomaan muonaa eli "hartsua" kämpille. Kuljetukset päättyivät 22. kesäkuuta 1916, jolloin Rovaniemelle oli tuotu 5000 puuvillapaalia painoltaan noin 1300 tonnia.
Sotatarvikekuljetuksilla oli niin läntinen ja itäinen suunta. Läntinen suunta lähti uudesta Tornion pohjoispuolelle Karunkiin astui ulottuvan radan päätepisteestä. Matka suuntautui edelleen Muonion kautta Palojoensuuhun, josta talvitie jatkui Kilpisjärven kautta Norjaan Skibotniin eli Yykeänperään, joka sijaitsee Lyngevuonon rannalla.


text: Sotatarvikekuljetuksia johti Kuljetusliike Karl Boström, jonka toimitusjohtajana oli entinen upseeri Gösta Theslöf. Hän oli siirtynyt Tukholmaan, jonka vuoksi hänen veljensä Einar Theslöf käytännössä johti kuljetusliikettä ja Skibotnin ja Karungin välistä kuljetustoimintaa. Kuljetusliikkeen nimestä johdettiinkin kuljetuksille kansanomainen nimitys ""Buuströmin savotta"".


text: Kuljetukset Skibotnista käynnistyivät 1. maaliskuuta 1916 ja kestivät noin 70 päivää eli 10. toukokuuta asti. Reitin käyttö jäi suhteellisen vaatimattomaksi johtuen vaikeista lumiolosuhteista. Kuljetettavaa tavaraa tuli Skibotniin 3000 tonnia. Karunkiin siitä saatiin 1500 tonnia lopun jäädessä matkan varrelle välivarastoihin Kilpisjärvelle, Palonjoensuuhun, Muonioon ja Sieppijärvelle. Kesäkuun lopussa tavaraa oli enää matkan varrella Muoniossa 80 tonnia.


text: Reitin käyttö tyrehtyi lopullisesti, kun nelihenkinen jääkäriosasto räjäytti Kilpisjärvellä kesäkuussa 1916 venäläisen sotatarvikevaraston. Venäläisillä ei ollut mahdollisuutta sijoittaa reitin varmistukseen riittävästi sotilaita.


text: Merkityksellisempi suunta sotatarvikekuljetuksille oli idän suunta eli Kantalahdesta Sallan kautta Rovaniemelle. Matkan pituus oli kaikkiaan 350 km. Reitti muuttui Kantalahdelta lähdettäessä nopeasti vaikeaksi tunturimaastoksi, josta suurimpana esteenä oli Kaitatunturi. Se vaati kaikkiaan 12 km:n pituisen nousun.


text: Rovaniemi–Kantalahti-reitillä kuljetettiin myös sotilaita, sillä Kantalahden suunnassa rata oli jo valmiina Jäämeren suuntaan. Tällöin suomalaiset tulivat tuntemaan myös Venäjän Keski-Aasian alueen kirgiisitaustaisia sotilaita, jota tuotiin perheineen Jäämeren rannalle.


text: Sallan viranomaisten mukaan tiellä oli yhtä aikaa 2500 hevosta eli viisikertainen määrä verrattuna Kirkkoniemeltä tulevissa puuvillakuljetuksissa. Kuljetuksissa miehet ja hevoset tulivat pääosin Pohjois-Suomesta. Kuormat painoivat keskimäärin 600 kg. Kokonaiskuljetukset Rovaniemelle olivat 4000 tonnia.


text: Kantalahden ja Rovaniemen välisen reitin lisäksi osa sotatarvikekuljetuksista tapahtui Kuusamon kautta Ouluun. Reitin pituus oli 500 km eli 150 km pitempi kuin Rovaniemelle. Kuljetukset tällä reitillä olivat huomattavasti pienemmät verrattuna Kantalahti–Rovaniemi-välisiin kuljetuksiin. Kantalahti–Kuusamo-välisellä reitillä kuljetukset tapahtuivat Knäsön, Ruvan ja Oulangan kautta Kuusamoon. Kuljetukset alkoivat 5. helmikuuta ja päättyivät vasta kesäkuun puolivälissä 1916.


text:
Rahdinajo Pohjois-Suomessa nähtiin taloudellisesti niin lupaavana, että tilanne riistäytyi käsistä loppukesästä 1916. Seuraavaan talvikauteen ryhdyttiin valmistautumaan jo varhain syksyllä 1916 entistä innokkaammin. Tätä kuvaa Kemi Oy:n silloinen metsäpäällikkö K. A. Fellman joulukuussa 1916 kirjeessään ystävälleen:
Eriksson oli Kemi Oy:n piiripäällikkö ja todellinen voimahahmo siihen aikaan Lapissa. Tilanne ei muuttunut rahdinajossa suotuisammaksi. Maaliskuussa 1917 keisarillinen Venäjä kaatui, ja rahdinajo ei enää enää jatkunut.


title: Victor Lindelöf

text: Victor Jörgen Nilsson Lindelöf (s. 17. heinäkuuta 1994 Västerås) on ruotsalainen jalkapalloilija, joka edustaa Englannin Valioliigassa pelaavaa Manchester Unitedia. Pelipaikaltaan oikeajalkainen Lindelöf on keskuspuolustaja. Hän kuuluu myös Ruotsin jalkapallomaajoukkueeseen.


title: Victor Lindelöf

text: Lindelöf aloitti uransa Västerås SK:n riveissä. Hän pelasi seuran paidassa Superettanissa ja 1. divisioonassa 41 ottelua. Heinäkuussa 2012 Lindelöf siirtyi portugalilaiseen Benficaan. Seuran edustusjoukkueen paidassa Primeira Ligassa hän debytoi toukokuussa 2014 Portoa vastaan. Tuolla kaudella hän oli mukana voittamassa seuran kanssa Primeira Ligaa ja Portugalin cupia. Mestarien liigassa Lindelöf debytoi helmikuussa 2016 Zenitiä vastaan. Avausmaalinsa Primeira Ligassa hän teki samalla viikolla Paços de Ferreiraa vastaan. Kesäkuussa 2017 Lindelöf allekirjoitti sopimuksen Manchester Unitedin kanssa.


title: Victor Lindelöf

text: Lindelöf on pelannut Ruotsin nuorten maajoukkueissa. Vuonna 2015 hän oli mukana saavuttamassa alle 21-vuotiaiden EM-kultaa. Lindelöf valittiin turnauksen tähdistöjoukkueeseen. Ruotsin jalkapallomaajoukkueessa hän teki debyyttinsä maaliskuussa 2016 ystävyysottelussa Turkkia vastaan.


title: Victor Lindelöf

text: Seurajoukkue:


title: Victor Lindelöf

text: Maajoukkue:


title: Victor Lindelöf

text: Henkilökohtainen:


title: NFL-kausi 2016

text: NFL-kausi 2016 on järjestyksessään 97. National Football Leaguen kausi. Se alkaa 8. syyskuuta 2016. Avausottelussa pelaa hallitseva mestari Denver Broncos. Kausi päättyi Super Bowl LI:hin 5. helmikuuta 2017. Kauden Super Bowl pelataan Houstonissa.


title: NFL-kausi 2016

text: Ennen kautta Rams siirtyi takaisin Los Angelesiin pois Saint Louisista, jonne se oli siirtynyt vuonna 1995.


title: NFL-kausi 2016

text:
Varaustilaisuus pidettiin 28. - 30. huhtikuuta Chicagossa Auditorium Theatressa.
Lähde:
Lähde:


title: NFL-kausi 2016

text: Super Bowl LI pelataan 5. helmikuuta 2017 Houstonissa NRG Stadiumilla.


title: Kirkkelinna

text: Kirkkelinna tai Kirkenlinna tai Kirkelinna on rautakautinen linnavuori Laitilan Pirttikylässä.


title: Kirkkelinna

text: Kirkkelinna on tunnettu 1800-luvun lopusta lähtien. Jo tuolloin linnavuorella havaitut vallit ja muurit olivat pahoin tuhoutuneet. Ainoan kaivauksen alueella teki 1800-luvun lopulla Hjalmar Appelgren, joka kuvailee linnavuorta erityisen sopivaksi pako- ja turvapaikaksi sen keskellä olevan syvennyksen ja sitä ympärövien 2-5 metrin korkuisten kallioseinämien ansiosta. Muinaislinnan pihalla on havaittu yhdessä tai kahdessa kohdassa nelikulmaista kiviperustusta. Havaitun varustuksen eteläpäässä on löydetty linnaan johtava noin kolmen metrin pituinen ja metrin levyinen porttikäytäväksi tulkittu aukko. Muinaislinnassa vuonna 1886 tehdyissä kaivauksissa saatiin talteen runsaasti palanutta savea muttei ajoitettavia löytöjä. Vuonna 2004 linnavuoren laelta löydettiin kuutiokivi.


title: Kirkkelinna

text: Rautakauden linnavuoria on usein sijainnut useampi samalla alueella. Kirkkelinnasta noin kilometri kaakkoon sijaitsee Hautvuoren muinaislinna.


title: Jesse Graham

text: Jesse Graham (s. 13. toukokuuta 1994 Toronto, Ontario, Kanada) on kanadalainen jääkiekkoilija, joka edustaa AHL-joukkue Bridgeport Sound Tigersia. Hänellä on sopimus NHL-seura New York Islandersin kanssa. Islanders varasi hänet kuudennella kierroksella .


title: Jesse Graham

text: Graham varattiin vuoden 2010 ensimmäisellä kierroksella kuudentena pelaajana OHL-joukkue Niagara IceDogsiin. Hän siirtyi IceDogsiin kaudeksi 2010–2011, jolloin pelasi joukkueessa 63 ottelua tehden niissä yhden maalin ja 18 pistettä. 14 pudotuspeliottelussa Graham pelasi yhden maalia ja yhteensä yhdeksän tehopistettä. Tulokaskautensa päätteeksi hän tuli valituksi OHL:n ensimmäiseen tulokkaiden tähdistökentälliseen.


title: Jesse Graham

text: Toisella kaudellaan pelaamissaan 68 ottelussa Graham teki neljä maalia ja 41 tehopistettä. Hänen plus/miinus -saldonsa oli kauden päätteeksi +25. Graham pelasi 20 pudotuspeliottelua, kun IceDogs eteni finaaleihin, joissa kuitenkin hävisi mestaruuden London Knightsille. Graham teki pudotuspeleissä yhden maalin ja yhdeksän syöttöpistettä sekä keräsi 20 rangaistusminuuttia.


title: Jesse Graham

text: NHL-seura New York Islanders varasi Grahamin kuudennella kierroksella 155. pelaajana .


title: Jesse Graham

text: Kaudella 2012–2013 Graham pelasi 68 ottelua tehden neljä maalia sekä 35 syöttöpistettä eli yhteensä 39 tehopistettä. Viiden pudotuspeliottelun aikana hän sai tilastoihinsa kolme syöttöpistettä sekä istui kolme kahden minuutin rangaistusta.


title: Jesse Graham

text: Graham valittiin IceDogsin kapteeniksi kaudeksi 2013–2014. Hän pelasi alkukauden aikana joukkueen riveissä 24 ottelua ennen kuin hänet kaupattiin marraskuussa Saginaw Spiritiin. Spiritin 42 ottelussa Graham teki 37 tehopistettä. Yhteensä hän pelasi IceDogsin ja Spiritin riveissä 66 ottelua, joissa teki 11 maalia ja 43 syöttöpistettä eli yhteensä 54 tehopistettä. Lisäksi hänelle kertyi 43 rangaistusminuuttia. Viidessä pudotuspeliottelussa hän sai kolme syöttöpistettä sekä yhden kahden minuutin jäähyn.


title: Jesse Graham

text: Spiritin tiputtua pudotuspeleistä OHL-kauden päätteeksi Graham siirtyi loppukaudeksi hänet varanneen New York Islandersin AHL-farmiseura Bridgeport Sound Tigersiin. Hän ehti pelata joukkueessa seitsemän ottelua tehden niissä yhden maalin ja kolme syöttöpistettä. Hän istui yhden kahden minuutin rangaistuksen.


title: Jesse Graham

text: Graham osallistui kautta 2014–2015 edeltäneelle Islandersin harjoitusleirille, mutta hänet lähetettiin aloittamaan kausi farmissa. Helmikuussa 2015 hänet lähetettiin ECHL:ään Florida Everbladesiin. Ensimmäisen ammattilaiskautensa aikana Graham pelasi 39 AHL-ottelua, joissa teki kolme maalia ja yhteensä 19 tehopistettä. Loppukauden aikana ECHL:ssä hän pelasi 23 ottelua. Niissä hän teki yhden maalin ja 13 syöttöpistettä. Lisäksi hän pelasi 12 pudotuspeliottelua, joissa teki kuusi tehopistettä.


title: Jesse Graham

text: Ennen kautta 2015–2016 Graham osallistui jälleen harjoitusleirille, josta hänet lähetettiin Sound Tigersiin aloittamaan kautta. Tammikuun lopulla hänet tiputettiin ECHL:ään Missouri Mavericksin joukkueeseen, josta hänet nostettiin helmikuussa takaisin AHL:n puolelle.


title: Jiayuguan

text: Jiayuguan () on prefektuuritason kaupunki Kiinan Gansun maakunnan luoteisosassa. Kaupungin pinta-ala on 2 935 neliökilometriä ja väkiluku 231 853 (2010). Kaupungin keskusta sijaitsee linnuntietä noin 640 kilometriä maakunnan pääkaupunki Lanzhousta luoteeseen.


title: Jiayuguan

text: Kaupunki on nimetty Kiinan muurin läntisimmän päädyn Jiayu-solan () mukaan. Mannerheimin matkapäiväkirjan suomennoksessa paikannimen muoto on Chiayükuan. Hän kävi täällä Aasian matkallaan 29.-30.11.1907.


title: Jiayuguan

text: Jiayuguanilla ei ole piirikuntatason yksikköä, vaan se jaetaan suoraan kuntatasolla seitsemään alipiiriin ja kolmeen suurkuntaan.


title: Jiayuguan

text: Jiayuguanin kaupunki on kuitenkin perustanut 3 hallintopiiriä 1.12.2009. Ne toimivat samalla tavalla kuin piirikuntatason hallintoyksikköinä, mutta ne eivät ole rekisteröity Siviiliasiain ministeriössä.


title: Fred West

text: Frederick Walter Stephen "Fred" West (29. syyskuuta 1941 – 1. tammikuuta 1995) oli englantilainen sarjamurhaaja. Hän syyllistyi ainakin 12 murhaan ja sai murhista syytteet, mutta teki itsemurhan hirttäytymällä sellissään Birminghamin vankilassa ennen oikeudenkäyntiä. Fredin vaimo Rosemary West tuomittiin marraskuussa 1995 elinkautiseen vankeuteen 10 murhasta. Fred murhasi kaksi ihmistä jo ennen Rosen tapaamista, joten Rosella ei ollut osuutta näihin murhiin.


title: Fahad Al-Mirdasi

text: Fahad Al-Mirdasi (, s. 16. elokuuta 1985 Riad) on saudiarabialainen jalkapalloerotuomari. Siviiliammatiltaan Al-Mirdasi on liikunnanopettaja.


title: Fahad Al-Mirdasi

text: Al-Mirdasi on toiminut kansainvälisen jalkapalloliiton FIFA:n virallisena tuomarina vuodesta 2011 alkaen. Vuonna 2015 hän tuomitsi kolme ottelua Aasian-mestaruuskilpailuissa. Vuoden 2015 alle 20-vuotiaiden MM-kilpailuissa Al-Mirdasi tuomitsi neljä ottelua, mukaan lukien finaalin Brasilian ja Serbian välillä.


title: Sisko Petäjä

text: Sisko Elina Petäjä (o.s. Himberg, 3. maaliskuuta 1917 Salo – 1. kesäkuuta 1980 Tampere) oli suomalainen kuvanveistäjä. Hän aloitti taideopintonsa Turun Taideyhdistyksen piirustuskoulussa vuonna 1932 ja jatkoi Suomen Taideyhdistyksen piirustuskoulussa 1936. Pariisin Académie de la Grande Chaumièressa Petäjä kävi opiskelemassa kolmeen otteeseen vuosina 1949, 1952 ja 1960. Lisäksi hän toimi Tampereella opettajana vuosina 1948–1972.


title: Sisko Petäjä

text: Hänen ensimmäinen oma näyttelynsä oli Turussa vuonna 1934. Petäjän töitä oli esillä myös tamperelaisten taiteilijoiden näyttelyssä Norrköpingissä 1946 ja Kiovassa 1961. Tampereelle hän toteutti yhden julkisen veistoksen, tiilireliefin sekä useita muistolaattoja ja -reliefejä.


title: Sisko Petäjä

text: Sisko Petäjän puoliso oli kuvataiteilija Matti Petäjä, jonka kanssa hän avioitui vuonna 1934.


title: Emil Collan (päätoimittaja)

text: Emil Collan (7. helmikuuta 1851 Sulkava – 26. elokuuta 1900) oli suomalainen opettaja, painoasiamies ja päätoimittaja.


title: Emil Collan (päätoimittaja)

text: Collanin vanhemmat olivat nimismies, toimitusvouti Zachris Collan (1814–1877) ja Anna Lovisa Davidsson (1815–1891). Hän pääsi ylioppilaaksi Kuopion lukiosta 1868 ja valmistui Helsingin yliopistosta filosofian kandidaatiksi 1875.


title: Emil Collan (päätoimittaja)

text: Collan toimi Savonlinnan reaalikoulun ja lyseon matematiikan ja luonnonhistorian vt. kollegana 1878-1887 ja oli Savonlinna-lehden päätoimittajana 1883–1884. Hän toimi myös kansakoulunopettajana Suursaarella ja Kemissä. Collan oli painoasiamiehenä Viipurissa 1888-1890 ja toimi Östra Finland–lehdessä aputoimittajana 1888–1893 ja päätoimittajana vuodesta 1894 alkaen. Hän oli perustamassa Kemissä Perä-Pohjolainen-lehteä ja toimi sen ensimmäisenä päätoimittajana 1897–1898. Viimeksi Collan toimi Wiborgs Nyheter-lehden päätoimittajana vuonna 1900.


title: Emil Collan (päätoimittaja)

text: Collan kuoli elokuun lopulla 1900 sydänkohtaukseen ollessaan ylittämässä veneellä Iijokea.


title: Emil Collan (päätoimittaja)

text: Emil Collan oli naimisissa vuodesta 1881 Matilda Charlotta Allénin (s. 1861) kanssa. Heidän poikiaan olivat lähetyssaarnaaja Sakari Collan, puutarhaviljelyn kehittäjä Olavi Collan ja tehtaan isännöitsijä Emil Collan, joka osallistui 1912 Tukholman olympialaisiin Suomen ampumajoukkueessa.


title: Twenty One Pilots

text:
Twenty One Pilots on Grammy-palkittu yhdysvaltalainen duo, joka on kotoisin Columbuksesta, Ohiosta. Yhtye perustettiin vuonna 2009, alkuperäisinä jäseninä Tyler Joseph, Nicholas ’Nick’ Thomas ja Christopher ’Chris’ Salih. Chris ja Nick jättivät bändin vuonna 2011, jonka jälkeen Josh Dun liittyi mukaan. Nykyiset jäsenet ovat Tyler Joseph ja Josh Dun. Twenty One Pilots julkaisi kaksi omakustannealbumia: "Twenty One Pilots", joka kulkee myös nimellä "Self-Titled" (2009) ja "Regional at Best" (2011), ennen kuin se teki sopimuksen Fueled by Ramenin kanssa vuonna 2012. He julkaisivat debyyttialbuminsa, "Vessel", Fueled by Ramenin kanssa 2013. Heidän toinen albuminsa, "Blurryface", julkaistiin 15. toukokuuta 2015 saman levy-yhtiön kautta. Ennen nykyistä yhtyettä Tyler Joseph on myös julkaissut vuonna 2007 oman levynsä "No Phun Intended". Twenty One Pilots kävi myös Suomessa Helsingin jäähallissa esiintymässä 25. Lokakuussa 2016 heidän maailmankiertueellaan "Emøtional Røadshow". Seuraavan kerran heidät näkee 6. helmikuuta 2019 Helsingin jäähallilla "The Bandito Tour" kiertueen merkeissä.
11. heinäkuuta 2018 yhtye julkaisi kaksi uutta singleä, nimiltään "Jumpsuit" ja "Nico And The Niners" ja myöhemmin singlen "My Blood". 5. lokakuuta 2018 julkaistiin albumi nimeltään "Trench".


title: Twenty One Pilots

text: Twenty One Pilots käyttää musiikissaan muun muassa pianoa (sekä joskus elektronista pianoa tai keytaria), syntetisaattoria, rumpuja (myös joskus osittain sähkörumpuja), bassoa sekä ukulelea. Heidän laulunsa ovat runopohjaisia (kirjoittajat Tyler Joseph ja Josh Dun). Joseph on sanonut, että kun runosta on tullut liian pitkä, on hän alkanut räppäämään saadakseen kaiken lyriikan mahtumaan kappaleeseen.


title: Twenty One Pilots

text: Yhtyettä on vaikea luokitella, koska sen musiikissa sekoittuvat monet eri tyylit. Tämä johtuu Josephin ja Dunin mukaan siitä, että he ovat inspiroituneet ja ottaneet vaikutteita monista eri musiikkityyleistä ja artisteista. Monet fanit (sekä duon jäsenet jollakin tasolla) ovat kuitenkin nimenneet heidän tyylinsä "skitsofreniseksi popiksi" (Schizophrenic pop tai Schizoid pop), joka on popmusiikin epävirallinen alalaji.


title: Haapasalo goes lomalle

text: Haapasalo goes lomalle on Nelosella keväällä 2016 esitettävä viihdeohjelma, jonka pääroolissa on näyttelijä Ville Haapasalo. Ohjelma on jatkoa Haapasalo goes America -ohjelmalle. Ohjelmassa Haapasalo lomailee Karibianmeren kohteissa.


title: Blues (Rolf Wikströmin albumi)

text: Blues on ruotsalaisen blueskitaristi-laulajan Rolf Wikströmin yhdeksästoista albumi, joka julkaistiin vuonna 2003 levymerkillä MNW.


title: Blues (Rolf Wikströmin albumi)

text: Kaikki kappaleet kirjoittanut Rolf Wikström.


title: Outokummun ortodoksinen kirkko

text: Outokummun ortodoksinen kirkko eli Pyhän Hengen kirkko sijaitsee Outokummun kaupungin Partalanmäen kaupunginosassa, osoitteessa Kirkkopolku 3. Se on yksi Taipaleen ortodoksisen seurakunnan kolmesta kirkosta.


title: Outokummun ortodoksinen kirkko

text: Outokummun Pyhän Hengen kirkko valmistui ensin tsasounaksi. Sen on suunnitellut rakennusmestari Uuno Korhonen käyttäen esikuvanaan Impilahden pitäjän Kitelän kylän vanhaa kirkkoa. Silloinen rukoushuone rakennettiin pääosin valtion jälleenrakennustuen turvin, joskin puutavaraa saatiin seurakunnan omasta metsästä. Outokummun alueelle sotien seurauksena muuttaneet ortodoksit, mm. Impilahden pitäjästä, vastasivat suurella talkootyöllä rakennustöistä. Perinteisen karjalaistyylisen tsasounan vihki käyttöön arkkipiispa Herman 7.6.1954 ja tsasouna pyhitettiin Pyhän Hengen kunniaksi. Tsasounan vihki kirkoksi vuonna 1984 silloinen Joensuun piispa Tiihon.


title: Outokummun ortodoksinen kirkko

text: Kirkkosalin ja ikonostaasin ikonit ovat pääosin 1700-luvulta ja peräisin Viinijärven vuonna 1906 puretusta kirkosta. Ikonostaasin vasemmassa reunassa kiotakaapissa on 1600-luvulta peräisin oleva Korsunin Jumalanäidin ikoni. Ikonin lahjoitti kauppias Isotov, jonka suvun hallussa se oli ollut sukupolvien ajan. Alttarin takaseinällä pääikonina oleva suurikokoinen ja kultataustainen Jumalanäidin ikoni, Pyhällä pöydällä oleva hopeinen papin käsiristi ja osa kirkonkelloista on peräisin Kitelän vanhasta kirkosta, josta ne ihmeellisesti pelastuivat sodan jaloista ja monien vaiheiden jälkeen päätyivät Outokummun kirkkoon. Kirkollishallitukselta saadut Neitsyt Marian ja suurmarttyyri ja parantaja Panteleimonin ikonit ovat peräisin Hyrsylän kylän tsasounasta. Joitakin ikoneja ja muuta kirkollista esineistöä on lahjoittanut Valamon luostari.


title: Outokummun ortodoksinen kirkko

text: Outokummun ortodoksisen kirkon praasniekkaa vietetään Pyhän Hengen päivänä (helluntain jälkeinen maanantai), joka on riippuvainen pääsiäisen ajankohdasta. Vuonna 2019 Pyhän Hengen päivää juhlitaan 10. kesäkuuta, vuonna 2020 päivä on 1. kesäkuuta.


title: Outokummun ortodoksinen kirkko

text: Outokummun ortodoksinen kirkko kuuluu ns. tiekirkkoihin ja on kesäisin avoinna tutustumista ja hiljentymistä varten. Kirkossa on tuolloin paikalla esittelijä. Muuna aikana kirkko on avoinna jumalanpalvelusten yhteydessä ja eri sopimuksesta.


title: Outokummun ortodoksinen kirkko

text: Kirkon alakerrassa on n. 50-paikkainen seurakuntasali keittiö- ja wc-tiloineen. Salissa kokoontuu mm. seurakunnan toimintapiirejä. Seurakuntasalia on mahdollisuus vuokrata myös yksityistilaisuuksiin; esim. perhejuhiin, muistotilaisuuksiin, luentoihin ja kokouksiin.


title: Volga 30 päivässä

text: Volga 30 päivässä on näyttelijä Ville Haapasalon Yle Teemalla esitetty ohjelma, jossa Haapasalo kiertelee Volgaa esitellen venäläisiä maisemia ja kaupunkeja. Matka alkaa hänen entisestä kotikaupungistaan Pietarista Suomen aseman lähettyviltä.


title: Iskee kuin miljoona volttia

text: Iskee kuin miljoona volttia on ramopunk-yhtye Häiriköiden esikoisalbumi. Se julkaistiin keväällä 1992 levymerkillä Sonic Records. Vuonna 2004 Woimasointu julkaisi albumista CD-painoksen.


title: Pedro Duque

text: Pedro Duque (s. 14. maaliskuuta 1963 Madrid, Espanja) on Espanjan tiede-, innovaatio- ja yliopistoministeri.


title: Pedro Duque

text: Duque on entinen astronautti. Hän valmistui ilmailualan insinööriksi vuonna 1986 Madridin teknillisestä yliopistosta. Hänet valittiin astronauttikoulutukseen vuonna 1992. Hän on osallistunut vuonna 1998 NASA:n avaruussukkulalennolle STS-95 sekä vuonna 2003 Sojuz TMA-3 -lennolle.


title: Pinnalla

text: Pinnalla on Kråklund Recordsin julkaisema kokoelma-albumi, joka sisältää Klamydian, Himanesin, James Puhto-Renin ja Häiriköiden kappaleita.


title: Edward Lu

text: Edward Tsang Lu (s. 14. maaliskuuta 1963 Springfield, Massachusetts, Yhdysvallat) on yhdysvaltalainen astronautti. Lu valittiin astronauttikoulutukseen vuonna 1994 ja on osallistunut NASA:n avaruussukkulalennoille STS-84 ja STS-106 sekä vuonna 2003 Sojuz TMA-2 -lennolle Retkikunnan 8 jäsenenä.


title: Marsha Mason

text: Marsha Mason (s. 3. huhtikuuta 1942 St. Louis, Missouri) on yhdysvaltalainen näyttelijä. Hän on saanut neljä parhaan naispääosan Oscar-ehdokkuutta rooleistaan elokuvissa "Iltaloma" (1973), "Rakkaus ei sula sateessa" (1977), "Toinen luku" (1979) ja "Vain kun nauran" (1981). Kahdesta edellä mainitusta hänet palkittiin Golden Globe -palkinnolla. Televisiossa hän on näytellyt muun muassa tilannekomediasarjassa "Frasier" (1997–1998), josta hän sai Emmy-ehdokkuuden.


title: Pauline Collins

text: Pauline Collins, OBE (s. 3. syyskuuta 1940 Exmouth, Devon) on englantilainen näyttelijä. Hän tuli tunnetuksi näyttelemällä televisiosarjassa "Kahden kerroksen väkeä" (1971–1975). Myöhemmin hän sai arvostusta esittämällä pääroolia näytelmässä "Shirley Valentine" ja sen elokuvasovituksessa, josta hän sai parhaan naispääosan Oscar-ehdokkuuden.


title: V. A. Marjanen

text: Viktor August Marjanen (5. kesäkuuta 1870 Sääksmäki – 15. marraskuuta 1936 Uusikaupunki) oli suomalainen päätoimittaja ja suomentaja.


title: V. A. Marjanen

text: Marjasen vanhemmat olivat levyseppä August Bergman ja Sara Kristina Nylund. Hän pääsi ylioppilaaksi 1892 Turun lyseosta.


title: V. A. Marjanen

text: Marjanen oli päätoimittajana useissa eri lehdissä muun muassa Savonlinna-lehdessä 1900–1901, Oulun Ilmoituslehdessä 1902–1904 ja Savonmaa-lehdessä 1918–1919. Hän julkaisi ja oli päätoimittajana vuosina 1904–1909 Otava-lehdessä Kuopiossa. Viimeksi hän toimi vuodesta 1926 alkaen Uudenkaupungin Sanomien päätoimittajana.


title: Mestilä

text: Mestilä on kylä Eurassa Satakunnassa noin 9 kilometriä Euran kirkolta etelään.


title: Mestilä

text: Mestilä oli Euran pitäjän eteläisin kylä, mutta Honkilahden kuntaliitoksen seurauksena se on jäännyt Euran kunnan sisäosiin. Se sijaitsee Pyhäjärven länsirannalla Kauttuan kylän eteläpuolella. Etelässä siihen rajautuu Honkilahden Mannilan kylä ja lännessä Rauman Lappi ja entinen Hinnerjoki. Kylän pohjoisraja alkaa Neittamojärven pohjoisrannasta, ylittää nykyään pelloksi kuivatetun Kiperjärven ja päättyi sen laskuojan Myllyojan kautta Pyhäjärven Myllyojanlahteen. Länsiraja alkaa Neittamojärven pohjoisrannasta, kulkee Lavajärven yli, Kajajärven yli ja osuu Lapin ja Hinnerjoen välisen entiseen rajapyykkiin. Eteläraja jatkaa pyykiltä itään Särkijärven pohjoispuolelta Lammijärven yli Pyhäjrveen.


title: Mestilä

text: Koko keskiajan kylien talot muodostivat yhdessä ryhmäkylän, joka oli aidattu ympäristöstään umpeen. Tällaisen ryhmäkylän kylätontti oli Mestilässä vanhan kylätien mutkan sisäkaaressa nykyisen Uusitalon paikalla. Siinä on maastossa kallioinen mäki, joka sopi karja- ja miespihojen pohjaksi.


title: Mestilä

text: Mestilä on hyvien liikenneyhteyksien päässä, koska Uudenkaupungin ja Harjavallan välinen kantatie 43 kulkee kylän vierestä ja johtaa Euraan. Kantatieltä Mestilässä haarautuva yhdystie 2053 kulkee Mannilan kautta Honkilahteen, missä se yhtyy seututiehen 210.


title: Mestilä

text: Mestilä kuuluu Honkilahden koulupiiriin, jossa alakoulun oppilaat käyvät noin 70 oppilaan Honkilahden koulua. Varttuneemat oppilaat käyvät Euran koulukeskuksen ja lukion kouluja.


title: Mestilä

text: Tässä ei käsitellä kivikauden asutusta, sillä kylän asiat ovat pysyvän asutuksen seuraus. Pronssikaudelta ja rautakaudelta on kaksi löytöpaikkaa Mestilässäkin. Ahlströmmin metsäpalstalla on pronssikaudelle ajoitettuja kiviröykkiöitä ja Nurmen löytöpaikassa on seitsemän rautakauden kiviröykkiöitä. Nämä saattavat olla asukkaiden hautaraunioita, mutta niitä ei ole tutkittu.


title: Mestilä

text: Mestilän kylä maksoi alkujaan kirkollisveronsa ruotsalaisen oikeuden mukaan eli osa viljana annettua veroa korvattiin voina. Historiallisesti Mestilää pidetään Euran pitäjän uudisasukkaiden muodotamana joskus 1300-luvun jälkeen. On myös otaksuttu, että asukkaita on voinut muuttaa sinne Köyliöstä, Säkylästä tai Honkilahdelta. Kylä sijoitettiin 1500-luvulla Euran pitäjän ylimmäiseen kolmannekseen. Kylä on selvästi Mannilaa nuorempi.


title: Mestilä

text: Vuonna 1540 oli kylällä neljä verotettavaa taloa. Niiden äyriluvut olivat 2, 2, 4 ja 4 äyriä eli yhteensä 12 äyriä. Kylä oli Euran pitäjässä sen pienimpiä kyliä. 1560-luvulla äyriluku kasvoi kuitenkin 18:7 äyriin. Vuonna 1589 oli kylän äyriluku 18:15. Kylässä oli 14 ”nokkaa” ja 6 ”miehenapua”. Silloin oli yksi taloista autiona. Kun näihin lukuihin listättän lapset ja vanhukset sekä naiset, saadaan kylän väkiluku. Koska 1500-luku oli Mestilässä kehityksen aikaa, ymmärtää paremmin sen, että mestiläläiset riitelivät hinnerjokilaisten ja lappilaisten kanssa kylän rajan todellisesta paikasta. Riidat äityivät niin vakaviksi, että Mikael Agricola saapui tänne niitä ratkaisemaan.


title: Mestilä

text: 1600-luvun alussa hävisi kylässä hetken ollut viides talo, mutta se on ilmeisesti autioitunut tai sulautettu kylän muihin taloihin. Kylän äyriluku oli nyt seuraava: Tuurila 4:3 äyriä, Perhe 4:1 äyriä, Kerola 4:12 äyriä ja Härkälä 5:8 äyriä. Ruotsin valtakunnan käymät uuvuttavat sodat autioittivat monia taloja Eurassakin. Mestilässä autioitui vuosina 1620–1639 kolme taloa ja vuosina 1654–1713 seitsemän taloa. Kun päästiin 1600-luvun loppuun, verotettiin kylän taloja seuraavasti: Härkälä 5:3 äyriä, Tuurila 4:18, Pere 5:13 ja Kerola 4:23 äyriä.


title: Mestilä

text: Kylän kehitys jäi tähän, sillä vaikka talo kasvoikin ei sitä jaettu pienempiin yksiköihin. Mestilässä suoritettiin Isojako vuonna 1791. Ennen sitä pellot viljeltiin yhteisvoimin ja tuotto jaettiin sarkojen lukumäärän mukaan. Isojaossa sarat yhdistettiin suuremmiksi peltoaloiksi ja jaettiin uudelleen. Suomessa kehoitettiin siirtämään taloja lähemmäksi omia peltoja. Mestilän talojen ryhmäkylä sijaitsi nykyisen Uusitalon paikalla ja siihen jäi Perheen talo, kun muut siirtyivät kauemmaksi.


title: Seminole

text: Seminole voi tarkoittaa ainakin seuraavia:


title: Autumn in My Heart

text: Autumn in My Heart (kansainvälinen nimi, suom. "Syksyllä Sydämessäni", alun perin ) on televisioyhtiö KBS:n esittämä eteläkorealainen televisiosarja. Sen päärooleissa näyttelevät Song Seun-heon, Song Hye-kyo, ja Won Bin.


title: Gracilisuchus

text: Gracilisuchus (nimen merkitys: ”siro krokotiili”) oli pienten arkosaurien suku keskiseltä triaskaudelta Argentiinasta, jonka uskotaan olleen sukua krokotiilieläinten kantamuodoille. Sitä pidettiin epäkrokotiilimaisen ulkonäkönsä takia 1980-luvun alkuun asti Ornithosuchiaan kuuluvana dinosaurusten esi-isänä. "Gracilisuchus" oli ketterä matelija joka söi aikansa pienimpiä selkärankaisia. Se oli vain 30 senttiä pitkä.


title: Gracilisuchus

text: "Gracilisuchuksen" takaraajoilla on monia ominaisuuksia, joita tavataan myös basaaliseen (”primitiiviseen”) Crocodylomorphaan lukeutuvalla Sphenosuchialla. Sphenosuchiaa pidetään yleensä primitiivisten krokotiilimaisten arkosaurien parafyleettisenä ryhmänä, mutta niiden yhteiset piirteet "Gracilisuchuksen" kanssa viittaavat siihen, että Sphenosuchia ja "Gracilisuchus" saattavat muodostaa luonnollisen (monofyleettisen) taksonin Crocodylomorphan sisällä. Eräs viimeaikainen tutkimus sijoittaa suvun Suchian tyveen kuuluvaan uuteen heimoon Gracilisuchidae, yhdessä sukujen "Turfanosuchus" ja "Yonghesuchus" kanssa.


title: Gracilisuchus

text: Butler "et al". (2014):


title: Heikki Paasonen

text: Heikki Paasonen -nimisiä henkilöitä ovat:


title: Istället för tystnad

text: Istället för tystnad on ruotsalaisen blueskitaristi-laulajan Rolf Wikströmin albumi, joka julkaistiin vuonna 2011 levymerkillä Black Light Records.


title: Aritz Elustondo

text: Aritz Elustondo Irribarria (s. 28. maaliskuuta 1994 Beasain, Gipuzkoa, Espanja) on espanjalainen jalkapalloilija. Pelipaikaltaan hän on oikea laitapuolustaja. Elustondo edustaa Espanjan Primera Divisiónissa pelaavaa Real Sociedadia.


title: Aritz Elustondo

text: Elustondo on Real Sociedadin kasvatti. Hänet lainattiin seuran junioreista Beasainiin kaudeksi 2012–2013. Palatessaan kesällä 2013 Elustondo siirtyi Real Sociedadin kakkosjoukkueeseen. Kaudet 2013–2014 ja 2014–2015 hän lukeutui kakkosjoukkueen runkopelaajiin pelaten niiden aikana yhteensä 55 sarjaottelua Segunda División B:ssä. Elustondo pelasi ensimmäisen pääsarjatason ottelunsa 17. tammikuuta 2015, kun Real Sociedad hävisi kotonaan Rayo Vallecanolle 0–1. Yhteensä Elustondo pelasi kaudella 2014–2015 neljä sarjaottelua ja teki yhden maalin. Hän onnistui maalinteossa kolmannessa pääsarjaottelussaan 31. tammikuuta joukkueensa hävitessä Real Madridille vieraissa 1–4.


title: Kunnan jauhot

text: Kunnan jauhot on Kalle Päätalon "Juuret Iijoen törmässä" -sarjan kolmas osa. Teos on ilmestynyt vuonna 1973 Gummeruksen kustantamana. Kirjasta on otettu uudelleenpainos vuonna 2015.


title: Kunnan jauhot

text: Kirja sijoittuu 1930-luvun alun Taivalkoskelle. Kallen isä Herkko sairastuu keuhkokuumeeseen ja sen jälkiseurauksena hänen mielensä alkaa järkkyä. Lisäksi hän kuvitteli vaimonsa Riitun olevan uskoton ja ei juuri päästänyt tätä silmistään. Kevättalvella ja keväällä 1932 Herkkoa koitettiin houkutella kahteen otteeseen lähtemään Latvajärven talvisavottaan ja uittoon, mutta työstä ei tullut mitään. Kalle lähti kuitenkin uittomieheksi uittoon, joka eteni Latvajärvestä Latvaojaa pitkin Isojärveen ja siitä Välijokea Korvuanjokeen. Korvuanjokea oli edetty Lippamonniemen kartanolle, kun Kalle saa kuulla isänsä joutuneen lähtemään pakolla Oulun piirimielisairaalaan. Tämä oli Kallelle raskas uutinen. Hän kuitenkin jatkoi uittotyötä sen päättymiseen asti Korvuanjoen ja Suolijoen yhtymäkohtaan eli Suolihaaroihin. Tosin Kallen sai olla uitossa lähinnä isänsä ansioista johtuen, hänhän oli tuolloin vasta 12-vuotias.


title: Kunnan jauhot

text: Kesällä 1932 Riitu käy Oulussa katsomassa Herkkoa, joka ei vielä osoita paranemisen merkkejä. Syksyllä Kalle aloittaa viimeisen kouluvuotensa. Hän on välillä metsätöissä Hiltu-Jakin kanssa. Keväällä 1933 Kalle pääsee jälleen uittoon, joskin vain kokiksi Jaakko Hiltulan roikkaan. Hänen päätehtävänsä on keittää kahvia uittomiehille. Tällä kertaa uitto etenee Korvuanjoen latvoilta Pyhäjärvestä Suolihaaroihin. Ukkoherrana ei ole enää Hakala, edellisten keväiden ukkoherra. Kallen tuntipalkka putoaa nyt 2,50 markkaan, vaikkakin palkat ovat pudonneet yleisestikin johtuen yleisestä lamakaudesta. Alkukeväästä Kallen perhe on jo pudonnut kunnan avustusten varaan. Kunnan piirimieheltä on haettu lappuja, joilla saadaan jauhoja kaupasta. Tämä ei kuitenkaan kata perheen toimeentuloa, vaan Riitu joutuu kuppaamisen ohella käymään lastensa kanssa kylissä kerjuureissuilla.


title: Kunnan jauhot

text: Mikko Niskasen elokuva Nuoruuteni savotat (1988)


title: Läiskiöslampi

text: Läiskiöslampi on Pirkanmaalla pohjoisessa Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Läiskiöslampi on osa Vahojärven-Aurejoen aluetta.


title: Läiskiöslampi

text: Lammen pituus on 200 metriä, leveys 50 metriä ja sen pinta-ala on 1,1 hehtaaria. Se sijaitsee erämaassa Seitsemisen kansallispuiston ja Vahojärven välissä. Lammen ympäristö polveilee kalliosten mäkien väleissä, jonka kapeassa painaumassa se sijaitsee. Siihen laskee kaksi metsäojaa, jotka tuovat eteläisiltä ojitetuilta soilta suovettä. Lammen oma laskuoja yhtyy pian suurehkon Rikusennevan suo-ojiin. Ne valuvat luoteessa johto-ojaan, joka laskee Vääräjärven kautta Aurejokeen. Rantaviivan pituus on 500 metriä. Lampi on autio eikä sinne johda teitä. Lähin tie on metsäautotie, joka ohittaa sen 100 metriä etelämpänä. Tielle pääsee Vahojärveltä ja Aurekoskelta.


title: Täysi tuntiraha

text: Täysi tuntiraha on Kalle Päätalon "Juuret Iijoen törmässä" -sarjan neljäs osa. Teos on ilmestynyt vuonna 1974 Gummeruksen kustantamana. Kirjasta julkaistiin uudelleenpainos vuonna 2016.


title: Täysi tuntiraha

text: Kirja sijoittuu 1930-luvun alkupuoliskon Taivalkoskelle. Kallen isä Herkko on edelleen mielisairaalassa, josta kotiuduttuaan on hetken aikaa kotonaan, mutta sairauden jatkuessa joutuu ensin Pelsonsuon pakkotyölaitokselle ja viimeisenä Pessiövaaran vaivaistaloon. Kirjan lopussa Herkko paranee sairaudestaan.


title: Täysi tuntiraha

text: Herkon sairauden johdosta perhe on taloudellisessa ahdingossa. Perhe pysyy ruuissa vain kunnan jauholappujen ja kerjäämisen varassa. Kalle joutuu perheen elättäjäksi. Tytöt alkavat kiinnostua Kallesta ja Kalle menettää poikuutensa nimeltämainitsemattoman niittyväen naisen kanssa. Kalle suorittaa rippikoulun ja kokee pohjakosketuksen Hankinnan talvisavotassa useiden vastuksien uuvuttamana, ja karkaa kotiin. Kalle kehittyy savottatöissä ja kirjan lopussa pääsee lopulta "täyden tuntirahan" mieheksi. Kallen eno Matti Neulikko heikkenee savottatöissä sydänsairauden vuoksi ja kuolee lopulta sairaalassa.


title: Täysi tuntiraha


title: Nuoruuden savotat

text: Nuoruuden savotat on Kalle Päätalon "Juuret Iijoen törmässä" -sarjan viides osa. Teos on ilmestynyt vuonna 1975 Gummeruksen kustantamana.


title: Nuoruuden savotat

text: Kirja sijoittuu 1930-luvun puolivälin jälkeiseen Taivalkoskelle. Kallen isä Herkko on parantunut mielisairaudestaan ja he alkavat poikansa Kallen kanssa kulkea yhdessä metsätöissä elätääkseen yhä suurenevan Päätalon perheen. Kallen kirjallisuusharrastus kasvaa ja hän alkaa opettaja Vainikaisen ehdotuksesta miettiä opettajaseminaariin pyrkmistä. Isä Herkko vastustaa tätä, sillä perhe ei tule toimeen ilman Kallen työpanosta.


title: Nuoruuden savotat


title: Nessun grado di separazione

text: Nessun grado di separazione () on italialaisen laulajan, Francesca Michielinin esittämä kappale, jolla hän sijoittui toiseksi San Remon musiikkifestivaaleilla vuonna 2016. Kappaleesta tehtiin italiaa ja englantia sisältävä versio ”No Degree of Separation”, jonka Michielin esitti vuoden 2016 Euroviisuissa.


title: Nessun grado di separazione

text: Kappale keräsi Eurovision laulukilpailun finaalissa 124 pistettä ja saavutti sijan 16.


title: Moderna Tider

text: Moderna Tider on ruotsalaisen popyhtye Gyllene Tiderin toinen albumi, joka julkaistiin vuonna 1981 levymerkillä Parlophone. Se nousi Sverigetopplistanin sijalle 1. ja VG-listan sijalle 2. 150 000 ensimmäistä LP:tä sisälsi bonus EP:n Swing & Sweet.


title: Moderna Tider

text: Vuonna 2009 "Moderna Tider" pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Moderna Tider

text: Kaikki kappaleet kirjoittanut Per Gessle, ellei toisin mainita.


title: Nya Pressen

text: Nya Pressen -nimisiä lehtiä on useita:


title: Valtiollisia mietelmiä

text: Valtiollisia mietelmiä (, kirjaimellisesti suomennettuna esimerkiksi "Esitelmiä Titus Liviuksen kymmenestä ensimmäisestä kirjasta") on italialaisen Niccolò Machiavellin kirjoittama teos, joka julkaistiin postuumisti vuonna 1531. Teoksessaan Machiavelli pohtii, millainen olisi paras valtio ja yhteiskunta. Ajattelunsa pohjana Machiavelli käyttää antiikin Rooman historioitsija Titus Liviuksen kirjoittamia teoksia, joissa kuvataan Rooman historiaa.


title: Valtiollisia mietelmiä

text: Kaarlo af Heurlinin suomennos ilmestyi vuonna 1958. Af Heurlin suomensi teoksen omien sanojensa mukaan "teltta- ja korsutyönä" toisen maailmansodan aikaan.


title: Aurora von Qvanten

text: Aurora Magdalena von Qvanten, o.s. "Örnberg" (12. syyskuuta 1816 Piitime, Ruotsi – 30. maaliskuuta 1907 Tukholma, Ruotsi) oli ruotsalainen kirjailija ja kääntäjä. Hän käytti kirjailijanimeä "Turdus Merula".


title: Aurora von Qvanten

text: Von Qvantenin vanhemmat olivat pormestari Carl Jacob Örnberg (1779–1848) ja Helena Catharina Degerman (1785–1848). Hän avioitui vuonna 1857 suomalaissyntyisen kirjastonhoitajan ja kirjailijan Emil von Qvantenin (1827–1903) kanssa.


title: Aurora von Qvanten

text: Von Qvanten julkaisi muun muassa romaanit "Rosa Arntson" (1868), "Musikerns dotter" (1881) ja "En roman på landsbygden" (1882) ja oli myös ahkera kääntäjä. Hänen käännöksiään ovat muun muassa "En fredag" Dramatenille (ranskasta) 1850, jota esitettiin neljä kertaa, ja "Peter den store och hans son" (ranskasta) 1850–1851, jota sitäkin esitettiin Dramatenissa neljä kertaa.


title: Johannes Sahlman

text: Johan (Johannes) Sahlman (18. syyskuuta 1838 Liperi – 28. maaliskuuta 1916 Sortavala) oli suomalainen rovasti ja kirjailija.


title: Johannes Sahlman

text: Sahlmanin vanhemmat olivat maanviljelijä Ivar Sahlman ja Anna Rotilainen. Hän pääsi ylioppilaaksi 1862 Kuopion lukiosta ja suoritti Helsingin yliopistossa teologian erotutkinnon 1864. Sahlman vihittiin papiksi 1865.


title: Johannes Sahlman

text: Sahlman toimi 1867–1878 Värtsilän rautatehtaan tehtaansaarnaajana. Hän oli Korpilahden kirkkoherrana 1879–1890 ja Sortavalan kirkkoherrana vuodesta 1890 alkaen, ja hän sai rovastin arvon 1886. Sahlman kirjoitti kirkkohistorian oppikirjan ja Henrik Renqvistin elämäkerran.


title: Johannes Sahlman

text: Sahlman oli naimisissa 1867–1878 Alexandra Gustava Stolpen (1838–1878) ja vuodesta 1885 Alma Beata Maria Ekelundin (s. 1864) kanssa.


title: Johannes Sahlman

text:
Nimellä "Johan Sahlman" :
Nimellä "Joh. Sahlman" :


title: Ahti Alatalo

text: Ahti Matti Alatalo (s. 1946 Liminka) toimi Oulun konservatorion rehtorina 1990–2014.


title: Ahti Alatalo

text: Alatalo opiskeli Sibelius-Akatemiassa 1970–1977 (Pekka Salomaa, Matti Lehtinen, diplomi 1977), ja oopperastudiossa vuosina 1971–1973. Alatalo oli opettajana Keski-Pohjanmaan konservatoriossa vuosina 1974–1977 ja rehtorina Jokilaaksojen musiikkiopistossa 1977–1984. Alatalo valittiin Oulun konservatorion apulaisrehtoriksi vuonna 1984 ja rehtoriksi vuonna 1990.


title: Ahti Alatalo

text: Lähde:


title: Munhwa Broadcasting Corporation

text: Munhwa Broadcasting Corporation (MBC) on Etelä-Koreassa toimiva, televisioon ja radioon keskittynyt viestintäyhtiö. MBC on perustettu HLAC-TV-nimisenä vuonna 1969. Se vaihtoi nimeään 15. huhtikuuta 1972.


title: Rajawali Citra Televisi Indonesia

text: Rajawali Citra Televisi Indonesia (RCTI) on indonesialainen televisioverkko, joka perustettiin 24. elokuuta 1989.. RCTI on "Media Nusantara Citran" omistuksessa, kuten muutkin indonesialaiset mediatalot.


title: Pälkjärven rautatieasema

text: Pälkjärven rautatieasema (Päi, ratakm 545+397) on Karjalassa, Värtsilä-Matkaselkä eli entisellä Viipuri-Joensuu radalla sijainnut liikennepaikka. Tämä rautatieasema avattiin 1. marraskuuta 1894 Pälkjärven kunnan kirkolta Tohmajärvelle johtavan maantien risteykseen. Liikennepaikka alenettiin laiturivaihteeksi vuonna 1913 eikä tämän käyttö ollut kovin suurta. Asemarakennus oli Bruno Granholmin suunnittelema ja nykyään se on purettu.


title: Pälkjärven rautatieasema

text: Pälkjärvi jäi sotien takia Neuvostoliiton puolelle kuten suurin osa Viipuri-Joensuu radasta ja liikennepaikka sijaitsee lähellä valtakunnanrajaa.


title: Barei

text: Bárbara Reyzábal González-Aller, taiteilijanimeltään Barei, (s. 29. maaliskuuta 1982 Madrid) on espanjalainen laulaja ja lauluntekijä. Hän edusti Espanjaa vuoden 2016 Eurovision laulukilpailuissa Tukholmassa.


title: Barei

text: Barei julkaisi ensimmäisen albuminsa, "Billete para no volverin", huhtikuussa 2011. Toinen albumi "Throw the Dice" näki päivänvalon huhtikuussa 2015. Helmikuussa 2016 Barei valittiin edustamaan Espanjaa saman vuoden Eurovision laulukilpailuissa. Hän lauloi Tukholmassa kappaleen ”Say Yay!”, joka sijoittui finaalissa 22. sijalle 77 pisteellä.


title: Surya Citra Televisi

text: Surya Citra Televisi (SCTV) on indonesialainen televisiokanava. Kuten kaikki muukin Indonesialainen media, SCTV:tä hallitsee Surya Citra Media. Se perustettiin 24. elokuuta 1990.


title: Pälksaaren rautatieasema

text:
Pälksaari ("Päl", ratakm 540+753) oli Karjalan tasavallassa luovutetulla alueella sijainut rautatieliikennepaikka, joka oli suomalaisten aikaan Pälkjärven rautatieaseman alainen laituri.
Pälksaari perustettiin samannimiseen kyläkeskukseen vuonna 1897 ja liikennepaikka esiintyi ensimmäistä kertaa aikatauluissa vuonna 1899. Liikennepaikalla on ollut laiturirakennus ja yksinkertainen ratavartijan talo. Pälksaari sijaitsee nykyään rajavyöhykkeellä.


title: Nya Pressen (1906–1914)

text: Nya Pressen oli Helsingissä vuosina 1906–1914 ilmestynyt ruotsinkielinen sanomalehti.


title: Nya Pressen (1906–1914)

text: Ensimmäisen "Nya Pressenin" ja "Aftonpostenin" lakkauttamisen jälkeen vuonna 1900 ruotsalainen puolue jäi vaille helsinkiläistä äänenkannattajaa. Niiden tilalle perustettiin "Dagligt Allehanda", joka sekin lakkautettiin syyskuussa 1901. Vuonna 1902 saatiin julkaisulupa maltillisemmalle "Helsingfors-Postenille", joka vuoden 1906 alussa päätettiin sulauttaa uudelleen perustettuun "Nya Presseniin".


title: Nya Pressen (1906–1914)

text: Axel Lillen toimittama lehti oli edeltäjänsä tavoin tinkimättömän perustuslaillinen ja ruotsinmielinen, mutta vaati myös sosiaalisia ja poliittisia uudistuksia. Se hyväksyi täysin ruotsalaisen kansanpuolueen ohjelman, mutta ei virallisesti ollut puolueen äänenkannattaja. "Nya Pressen" oli ajankohtainen uutis- ja mielipidelehti, joka sai paljon uutisia Ruotsista sekä kirjeenvaihtajiltaan Saksassa ja Britanniassa. Ruotsalaisuuden johtavaa foorumia siitä ei kuitenkaan enää tullut.


title: Nya Pressen (1906–1914)

text: Iltapäivälehtenä ilmestyneen "Nya Pressenin" talous oli heikko, ja vuonna 1909 sen julkaisijaksi perustettiin uusi yhtiö, jonka pääosakas oli "Hufvudstadsbladetin" omistaja A. R. Frenckell. Amos Anderson perusti syksyllä 1911 sen kilpailijaksi uuden iltapäivälehden "Dagens Tidningin". Vuonna 1914 lehdet yhdistettiin "Hufvudstadsbladetin" omistamaksi "Dagens Pressiksi".


title: Nya Pressen (1906–1914)

text: "Nya Pressen" ilmestyi aluksi seitsemän, vuosina 1909–1913 kuusi ja vuoden 1914 alussa jälleen seitsemän kertaa viikossa. Vuonna 1909 sen rinnalla julkaistiin myös viikkopainosta. Julkaisuyhtiönä toimivat Tryckeri och Tidnings Ab ja vuodesta 1909 Ab Nya Pressen. Lehden levikki oli 7 500 kappaletta vuonna 1913.


title: Tervasalon seisake

text: Tervasalo (ratakm 536+000) on lakkautettu seisake Värtsilä–Matkaselkä-radalla Karjalan tasavallassa Venäjällä. Liikennepaikka avattiin 15. toukokuuta 1936 ja lakkautettiin syyskuussa 1944.


title: Sebastian Westberg

text: Sebastian Westberg (s. 1. syyskuuta 1992) on suomalainen freestyle motocrossin (FMX) extremeurheilu-ammattilainen. Hän on syntynyt Särkisalossa, jossa hänen harjoittelupaikkansakin sijaitsee. Westberg on Suomen ainoa kansainvälisillä areenoilla esiintyvä ja kisaava freestylemotocross kuski. Talvisin hän treenaa Espanjassa.


title: Sebastian Westberg

text: Suurimpiin näytöksiin lukeutuvat muun muassa Kuukauden Venäjän kiertue, keskieuroopan näytökset ja Suomessa suurimmat moottoritapahtumat kuten Helsingin moottoripyörämessut ja Tampere supercross. Westberg on esiintynyt myös 2014 ja 2015 MTV3 POSSE päätösjakson livelähetyksessä hypyillään, Efter nio keskuteluohjelmassa vieraana ja laajasti Suomen lehdistössä. Hänen kirjoituksiin törmää myös Offroad Pro -lehdessä.


title: Sebastian Westberg

text: 2016 Westberg osallistui ensimmäisenä suomalaisena lajin arvostetuimpaan kisaan Espanjan Madridissa, Red Bull X-fightersiin. Kisaan valittiin vain 12 maailman parasta kuskia ja Westberg pääsi mukaan maailmanlaajuisen yleisöäänestyksen kautta.


title: Sebastian Westberg

text: Westberg teki ensimmäisenä suomalaisena voltin etuperin moottoripyörällä. Aiheesta uutisoitiin myös Mtv3 kymmenen uutisten loppukevennyksessä 2017 kesällä.


title: Con te partirò

text: Con te partirò (; ) on italialaisen tenorin Andrea Bocellin esittämä vuonna 1995 ilmestynyt kappale, jonka ovat tehneet Francisco Sartori ja Lucio Quarantotto. Bocelli osallistui kappaleella vuoden 1995 Sanremon musiikkifestivaaleille ollen neljäs. Con te partirò saavutti listan kärkisijan muun muassa Belgiassa ja Ranskassa. Kappaletta pidetään Bocellin nimikkokappaleena.


title: Con te partirò

text: Tunnetumpi versio kappaleesta on kuitenkin Bocellin ja Sarah Brightmanin vuonna 1996 esittämä duetto "Time to Say Goodbye", joka lauletaan osittain englanniksi. Time to Say Goodbye saavutti useita listan kärkisijoja Euroopassa, esimerkiksi Saksassa, jossa siitä tuli maan historian eniten myynyt single. Bocelli teki kappaleesta myös täysin espanjankielisen version, "Por Ti Volarén".


title: Con te partirò

text: Suomeksi kappaleen on esittänyt esimerkiksi Anneli Saaristo nimellä Tämä yö. Riku Niemisen esittämä sketsihahmo Munamies lauloi oman versionsa kappaleesta Putouksen toisella tuotantokaudella ja levytti myös kappaleen levyllään "Munamiehen maailma".


title: Santtu Piri

text: Santtu Piri oli Pietarissa asunut suomalainen työläisrunoilija, joka varsinaiselta ammatiltaan oli räätäli. Hänen tuotantoaan julkaistiin runsaasti 1900-luvun alkuvuosien sanomalehdistössä, lisäksi Pirin runoja on mukana ainakin vuonna 1901 ilmestyneessä E. E. Sundvallin kokoelmassa "Kansallis-albumi 1". Hän kiersi myös lausumassa runojaan työväenliikkeen tilaisuuksissa eri puolilla maata.


title: Santtu Piri

text: Piri oli myös ahkera suomentaja. Hänen tunnetuin käännöksensä on 1908 tehty puolalaisen vallankumouslaulun "Varšavjankan" ensimmäinen suomennos "Ankarat viimat", joka myöhemmin julkaistiin "Työväen laulukirjassa" vuonna 1912. Piri käänsi myös muun muassa A. M. Hirjakovin ja Skitaletsin runotekstejä sekä useita Anton Tsehovin novelleja.


title: Santtu Piri

text: Vuoden 1905 suurlakon aikana Pirin runo "Kun sinä tahdot" luettiin 2. marraskuuta Tampereen Keskustorilla järjestetyssä suuressa kansanjuhlassa. Tampereen raatihuoneen parvekkeelta lausutusta runosta tuli maineikkain suurlakon aikainen työväenruno. Siinä Piri korostaa luokkavastakohtaa ja puhuttelee nimenomaan köyhälistöä, vaikka lakossa olivat mukana myös perustuslailliset.


title: Ojajärvi (Ylöjärvi)

text: Ojajärvi on Pirkanmaalla pohjoisessa Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ojajärvi on osa Vahojärven-Aurejoen aluetta.


title: Ojajärvi (Ylöjärvi)

text: Järven pituus on 1,5 kilometriä, leveys 250 metriä ja sen pinta-ala on 21 hehtaaria. Se sijaitsee aivan Seitsemisen kansallispuiston itäpuolella noin 3,5 kilometriä Länsi-Auresta etelään. Järvi on muodostunut kangasmaastossa olevan painauman pohjalle. Siihen laskee pohjoisilta soilta ja Seitsemisharjun rinnesoilta yksitoista metsäojaa. Järven laskuoja laskee puolen kilometrin päässä Vähä Ojajärveen, josta vedet jatkavat pari kilometriä eteenpäin laskien Aurejokeen Onkilammen yläpuolelle. Veden laskennallinen viipymä järvessä on 248 vuorokautta. Rantaviivan pituus on 4,3 kilometriä. Rannat ovat metsämaata ja rannoilla sijaitsee kaksi vapaa-ajan asuntoa, jotka ovat entisen maatilan yhteydessä. Niille johtaa tiet Länsi-Auren ja Vahojärven suunnilta. Ikaalisten raja kulkee järven eteläpään ohi 200 metrin päästä.


title: Ojajärvi (Ylöjärvi)

text: Ojajärven vedenlaatua on tutkittu vuosina 1978, 1989 ja 1995. Sen vesi on hapanta ja sen humuspitoisuus on suuri. Valuma-alueella sijaitsee ojitettuja soita, joten järveen kertyy sateilla helposti hapanta ojavettä. Siksi järven puskurointikyky happamuutta vastaan on heikko ja sateet määrittävät järvessä kulloisenkin happamuudentason. Valuma-alueella ei ole peltomaata eikä juurikaan haja-asutusta. Tämä vaikuttaa veden ravinnepitoisuuksiin suotuisasti. Fosforipitoisuudet ovat lievästi rehevöityneille järville ominaisia ja typpipitoisuudet ovat lähellä luonnontasoa. Happipitoisuudet ovat kesät ja talvet hyviä. Ojajärvi soveltuu virkistyskäyttöön tyydyttävästi.


title: Jim Harrison

text: Jim Harrison (11. joulukuuta 1937 Grayling, Michigan, Yhdysvallat – 26. maaliskuuta 2016 Patagonia, Arizona, Yhdysvallat) oli yhdysvaltalainen kirjailija. Hänen tunnetuimpiin teoksiinsa kuuluu kertomuskokoelma "Syystarinoita" ("The Legends of the Fall", 1979), johon pohjautuu elokuva "Intohimon tuulet" (1994).


title: Jim Harrison

text: Harrison laati myös käsikirjoituksia, muun muassa Tony Scottin ohjaukseen "Kosto" (1990) ja Mike Nicholsin ohjaukseen "Wolf" (1994). Harrisonin tuotantoa on verrattu muun muassa William Faulkneriin ja Ernest Hemingwayhin. Euroopassa hänen tuotantonsa on suosittua erityisesti Ranskassa.


title: Mattias Andréasson

text: David Mattias Andréasson (s. 29. maaliskuuta 1981 Västerås, Ruotsi) on ruotsalainen laulaja ja musiikkituottaja. Hän nousi julkisuuteen tultuaan viidenneksi Idol-kilpailussa vuonna 2007. Andréasson oli yksi E.M.D.-poikabändin jäsenistä.


title: Mattias Andréasson

text: Andréasson on kilpaillut Melodifestivalenissa sooloartistina vuonna 2012 kappaleella Förlåt mig ja vuonna 2016 yhdessä Albinin kanssa kappaleella Rik sekä vuonna 2009 E.M.D.-yhtyeen kanssa kappaleella Baby Goodbye.


title: Mattias Andréasson

text: E.M.D.-yhtyeen kanssa


title: Mattias Andréasson

text: Sooloartistina


title: Vähä Ojajärvi (Ylöjärvi)

text: Vähä Ojajärvi on Pirkanmaalla pohjoisessa Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vähä Ojajärvi on osa Vahojärven-Aurejoen aluetta.


title: Vähä Ojajärvi (Ylöjärvi)

text: Järven pituus on 250 metriä, leveys 100 metriä ja sen pinta-ala on 1,7 hehtaaria. Se sijaitsee kangasmaastossa pienellä ojitetulla suolla, josta laskee siihen kuusi suo-ojaa. Ojia myöte siihen laskee myös Ojajärvi ja sen oma laskuoja virtaa 3,5 kilometriä ja yhtyy Aurejokeen Onkilammen yläpuolelle. Rantaviivan pituus on 600 metriä. Rannat ovat puoliksi kangasmetsää ja suota. Järvi on autio eikä sinne johda tietä. Ikaalisten raja kulkee sadan metrin päästä ohi lounaassa.


title: Get Scared

text: Get Scared on yhdysvaltalainen rockyhtye Laytonista, Utahista. Yhtye perustettiin vuonna 2008.


title: Get Scared

text: Yhtye julkaisi ensimmäisen EP-levynsä, "Cheap Tricks and Theatrics", vuonna 2009. Toinen EP, "Get Scared", julkaistiin 2010. Yhtyeen debyyttistudioalbumi, "Best Kind of Mess", julkaistiin 12 heinäkuuta 2011. Nicholas Matthews lähti yhtyeestä liittyäkseen toiseen yhtyeeseen, Blacklisted Me. Get Scared julkaisi "Cheap Tricks and Theatrics B-Sides" -EP:n 19. joulukuuta 2011 ilman mitään edeltäviä ilmoituksia. Joel Faviere korvasi Matthewsin yhtyeessä vuonna 2011. Yhtyeen kolmas EP, "Built for Blame, Laced with Shame", julkaistiin 2012, Favieren ollessa laulajana. Faviere sai potkut yhtyeestä muutama kuukausi EP:n julkaisemisen jälkeen, koska Matthews liittyi takaisin yhtyeesenn. Matthewsin paluun jälkeen yhtye teki sopimuksen Fearless Recordsin kanssa ja julkaisi toisen täyspitkän albuminsa, "Everyone's Out To Get Me" 11 marraskuuta 2013. Yhtyeen kolmas studioalbumi, "Demons", julkaistiin 30. lokakuuta 2015.


title: Indosiar

text: PT. Indosiar Visual Mandiri tai lyhyesti Indosiar on indonesialainen televisioasema, joka perustettiin 11. tammikuuta 1995. Vuodesta 2011 lähtien sen omistaa Emtekin tytäryhtiö "Surya Citra Media".


title: Indosiar

text: Indosiarin sisarkanavina toimivat SCTV, O Channel ja Elshinta TV.


title: Cristina Dorcioman

text: Cristina Dorcioman (s. 7. elokuuta 1984 Câmpulung) on romanialainen jalkapalloerotuomari. Hän on toiminut kansainvälisen jalkapalloliiton FIFA:n virallisena tuomarina vuodesta 2002 alkaen.


title: Cristina Dorcioman

text: Vuonna 2008 Dorcioman tuomitsi alle 19-vuotiaiden naisten EM-finaalin Italian ja Norjan välillä. Naisten EM-kilpailuissa hän on tuominnut kahdesti, vuosina 2009 ja 2013. Vuonna 2013 hän tuomitsi finaalin Saksan ja Norjan välillä. Vuonna 2007 Dorcioman debytoi myös Romanian miesten pääsarjassa, Liga I:ssä.


title: Cristina Dorcioman

text: Siviiliammatiltaan Dorcioman on liikunnanopettaja.


title: Dingxi

text: Dingxi () on prefektuuritason kaupunki Kiinan Gansun maakunnan itäosassa. Kaupungin pinta-ala on 19 646 neliökilometriä ja väkiluku noin 2,7 miljoonaa (2010). Kaupungin keskusta sijaitsee linnuntietä noin 90 kilometriä maakunnan pääkaupunki Lanzhousta kaakkoon.


title: Dingxi

text: Piirikuntatasolla kaupunki jaetaan yhteen kaupunkipiiriin ja kuuteen piirikuntaan.


title: Jukka Turunen (muusikko)

text:
Jukka Turunen on suomalainen basisti, kuvataiteilija ja runoilija. Hän on syntynyt vuonna 1963 Heinävedellä.
Hän soitti Electric Blue Peggy Sue and the Revolutionions from Mars -yhtyeessä vuosina 1986–1994 käyttäen taiteilijanimeä Kale. Tätä ennen hän oli soittanut yhtyeissä "Xböö" ja "Après Demain", joista jälkimmäinen julkaisi singlen Johanna-yhtiön kautta. 1990-luvun puolivälissä hän soitti hetken aikaa trip hop yhtye "Bright Peoplessa" kunnes muutti New Yorkiin vuonna 1996. 1980- ja 1990-luvuilla Turunen on sanoittanut joitain kappaleita Radiopuhelimet-yhtyeelle. Vuonna 2008 hän julkaisi omakustanteena runokirjan Integroitunut ihmissyöjä, joka sisältää muun muassa islam-kriittisiä runoja.


title: Paul Lange

text: Paul Lange (6. helmikuuta 1931 Oberhausen – 15. maaliskuuta 2016) oli saksalainen ratameloja, olympiavoittaja, maailman- ja euroopanmestari. Hän meloi Länsi-Saksan ja Saksojen yhdistyneen joukkueen menestyksekkäissä kajakkiyksikköviestijoukkueissa 1950- ja 1960-lukujen taitteessa.


title: Paul Lange

text: Lange kuului Saksojen yhdistyneen joukkueen kajakkiyksikköviestijoukkueeseen, joka voitti olympiakultaa Roomassa 1960. Hän voitti saman matkan maailmanmestaruuden ja kaksikon MM-pronssia vuonna 1958. EM-kilpailuista Lange voitti kajakkiyksikköviestissä kultaa vuosina 1957 ja 1959 sekä hopeaa vuonna 1957.


title: Paul Lange

text: Lange kuoli 85-vuotiaana 15. maaliskuuta 2016.


title: Antoine Demoitié

text: Antoine Demoitié (16. lokakuuta 1990 Liège, Belgia – 27. maaliskuuta 2016 Lille, Ranska) oli belgialainen maantiepyöräilijä. Demoitién viimeiseksi talliksi jäi Wanty-Groupe Gobert.


title: Antoine Demoitié

text: Demoitién ensimmäinen talli oli Lotto-Bodysol, jota hän edusti vuodet 2010–2011. Vuoden 2012 hän edusti Idemasport-Biowanzea ja vuodet 2013–2015 Wallonie-Bruxellesia, jonka kanssa hän voitti vuonna 2014 Tour du Finistèren. Vuodeksi 2016 Demoitié siirtyi Wanty-Groupe Gobertiin.


title: Antoine Demoitié

text: Demoitié kuoli maaliskuussa 2016 kesken Gent–Wevelgem-kilpailun, kun hän kaatui ja joutui takaa tulleen moottoripyörän yliajamaksi. Hänet kuljetettiin onnettomuuden jälkeen sairaalaan Lilleen, jossa hän kuoli.


Antoine Demoitié


title: Igor Paškevitš

text: Igor Anatoljevitš Paškevitš (, 1. heinäkuuta 1971 Moskova, Venäjän SFNT, Neuvostoliitto – 26. maaliskuuta 2016 Miami, Florida, Yhdysvallat) oli juniorina Neuvostoliittoa ja aikuisena Venäjää sekä Azerbaidžania edustanut taitoluistelija. Miesten yksinluistelussa kilpaillut Paškevitš voitti EM-hopeaa vuonna 1996 ja osallistui kahdesti talviolympialaisiin.


title: Igor Paškevitš

text: Paškevitš edusti Neuvostoliittoa voittaessaan nuorten maailmanmestaruuden vuonna 1990. Neuvostoliiton hajoamisen jälkeen hän edusti Venäjää sijoittuen MM-kilpailuissa vuonna 1993 14:nneksi ja vuonna 1994 yhdeksänneksi. Lillehammerin talviolympialaisissa 1994 Paškevitš oli 15:s. Sofian EM-kilpailuissa 1996 hän saavutti hopeaa. Syksystä 1996 lähtien Paškevitš siirtyi edustamaan Azerbaidžania ja sijoittui vuoden 1997 EM-kilpailuissa seitsemänneksi ja saman vuoden MM-kilpailuissa kahdeksanneksi. Naganon talviolympialaisissa 1998 hän oli 16:s.


title: Igor Paškevitš

text: Kilpauransa jälkeen valmentajana työskennellyt Paškevitš kuoli Yhdysvaltain Miamissa 44-vuotiaana 26. maaliskuuta 2016.


title: Alan Carvalho

text: Alan Douglas Borges de Carvalho (tunnetaan paremmin nimillä "Alan Carvalho" tai "Alan", s. 10. heinäkuuta 1989 José Bonifácio) on brasilialainen jalkapalloilija, joka edustaa Kiinan Superliigassa pelaavaa Guangzhou Evergrandea. Pelipaikaltaan oikeajalkainen Alan on hyökkääjä.


title: Alan Carvalho

text: Alan aloitti uransa Londrinassa, jonka paidassa hän pelasi kuusi ottelua tehden neljä maalia. Vuodet 2008–2010 hän edusti Série A:n Fluminensea, tehden 46 pelaamassaan ottelussa 11 maalia ja voittaen vuonna 2010 Série A:n mestaruuden. Elokuussa 2010 hän siirtyi Itävallan Bundesliigan Red Bull Salzburgiin. Alan voitti seuran paidassa kaksi Itävallan mestaruutta ja yhtä monta Itävallan cupia. Kaudella 2014–2015 hän oli kahdeksalla maalillaan Eurooppa-liigan paras maalintekijä yhdessä Romelu Lukakun kanssa. Yhteensä Alan pelasi salzburgilaisseuran paidassa 88 ottelua tehden niissä 59 maalia. Tammikuussa 2015 Alan siirtyi Kiinan Superliigan Guangzhou Evergrandeen. Hän voitti seuran kanssa vuonna 2015 AFC Champions Leaguen ja vuonna 2016 Kiinan supercupin.


title: Alan Carvalho

text: Alan pelasi vuonna 2009 kolme harjoitusottelua Brasilian alle 20-vuotiaiden maajoukkueessa. Itävallan-vuosinaan hän kertoi halustaan edustaa Itävallan jalkapallomaajoukkuetta, mutta nämä mahdollisuudet kariutuivat Alanin siirryttyä Kiinaan.


title: Alan Carvalho

text: Seurajoukkuetasolla


title: Alan Carvalho

text: Henkilökohtainen


title: Puls

text: Moderna Tider on ruotsalaisen popyhtye Gyllene Tiderin kolmas albumi, joka julkaistiin vuonna 1982 levymerkillä Parlophone. Se nousi Sverigetopplistanin sijalle 1. ja VG-listan sijalle 12.


title: Puls

text: Kaikki kappaleet kirjoittanut Per Gessle, ellei toisin mainita.


title: Elatusvelvollisten Liitto

text: Elatusvelvollisten Liitto ry on vuonna 1978 perustettu järjestö, joka pyrkii edistämään lapsen oikeutta vanhempiinsa kaikissa elämäntilanteissa. Liitto tukee jäsenyhdistystensä toimintaa ja antaa puhelinneuvontaa jäsenistölle. Liitto on ottanut kantaa etenkin elatussopimuksiin ja elatusavun määrittelyohjeisiin.


title: Elatusvelvollisten Liitto

text: Liitto julkaisee "Uusperheellinen - Elatusvelvollinen" -lehteä. Sosiaali- ja terveysjärjestöjen avustuskeskus tukee liiton toimintaa. Elatusvelvollisten Liitto on Lastensuojelun Keskusliiton ja Väestöliiton jäsenjärjestö.Joukko elatusvelvollisia, jotka kokivat yhteiskunnan ja lehdistön painostavan heitä, kokoontuivat Helsingissä ravintola Primulaan toukokuussa 1975 perustamaan etujensa ajamiseksi yhdistystä. Yhdistys päätettiin perustaa ja se sai nimekseen "Elatusvelvollisten yhdistys". Toiminta oli aluksi vertaistukiryhmätoimintaa ja se toteutettiin kokoontumalla keskustelemaan yhteisistä asioista ja sitä rahoitettiin julkaisemalla Pinnis- ja EVY-lehtistä. Yhdistyksen jäsenkunta koostui eri puolella Suomea, ja jopa muissa Pohjoismaissa, asuvista suomalaisista elatusvelvollisista miehistä. Toimintaa pidettiin edistyksellisenä jopa Euroopan mittakaavassa. Eroihin ja elatusvelvollisuuteen liittyviä kysymyksiä oli paljon, mutta tietoa vähän. Yhdistys keskittyi puolustamaan isän etua erotilanteessa.


title: Elatusvelvollisten Liitto

text: Vuonna 1978 Kuopiossa perustettiin toinen elatusvelvollisten yhdistys "Kuopion seudun elatusvelvolliset" ja se rekisteröitiin Helsingistä saatujen sääntöluonnosten pohjalta. Samaan aikaan eteläpohjalaiset perustivat kolmannen yhdistyksen helmikuussa 1978 Seinäjoelle. Savon Sanomat julkaisi sunnuntaina 12.2. lehdessään kolmipalstaisen jutun "Uusi keskusliitto syntyy - Elatusvelvollisten ongelmia ei tunneta". Mikko Paavolasta tuli Kuopion yhdistyksen puheenjohtaja, Veikko Pokka Siilinjärveltä valittiin varapuheenjohtajaksi.